Čović potvrdio da je Tomić napustio klub\n► Čović potvrdio da je Tomić napustio klub\n22.10.2019 | 15:30h ► 16:19h Beograd\nPredsednik košarkaškog kluba Crvena zvezda potvrdio je danas da Milan Tomić nije više trener crveno-belih.\n"Milan Tomić se danas sporazumno rastao sa Crvenom zvezdom, u najboljem redu i prijateljskim odnosima. Vratio je Crvenu zvezdu u Evroligu, odsvojio tri trofeja. Ništa neobično. Nije se nikakva ujdurma dogodila", rekao je Čović na konferenciji za novinare u Beogradu.\nZvezda je u poslednjih sedam utakmica ostvarila dve pobede.\n"Imao sam sa Milanom konstuktivne analize kako i šta dalje. Nema ubeđivanja u poslovima nego se zajedno analizira i donose se zajednički zaključci", naveo je Čović.\nNovinare je zanimalo ko će voditi Zvezdu sa klupe, a Čović je odgovorio: "Dogovorićemo se, a možda nam Kurir javi ranije".\nNa dodatno pitanje da prokomentariše navode da je Zvezda kontaktirala Dejvida Blata, on je podsetio da Blat boluje od multiple skleroze.\n"Čovek je bolestan, ali sad imam nameru da pokušam da uverim Pešića da se ne vraća u Barselonu, već da ostane ovde. Kari je moj veliki drug i prijatelj, radili smo u reprezentaciji zajedno, u Zvezdi... Pitaćemo i Karija, da ga zaustavimo na aerodromu", rekao je Čović.\nUpitan da li je jedan od kandidata trener FMP-a Vladimir Jovanović, Čović je naveo da se "sve analizira".\n"Nismo ni mi, nije ni Milan planirao, ali sve je to u sportu. Sve je to posao", rekao je Čović i dodao iskusni evroligaški treneri nisu garancija da će se napraviti rezultat, kao i da Zvezda nema novca da trenera plati 500 ili 600 hiljada evra.\nOn je dodao da "za sada izgleda" da će tim protiv Barselone voditi pomoćnik Andrija Gavrilović.\n"On jeste dugo bio sa Milanom, radio je sa velikim trenerima i nikoga neću da eliminišem", rekao je Čović.\nUpitan o eventualnom dovođenju nekog mladog trenera, Čović je rekao da svaki trener koji dođe mora da ima autoritet i da igrači odmah znaju da li on zna da radi svoj posao.\nNa pitanje da li je razmišljao o otkazima igračima, Čović je kazao da nije.\n"Mislim da je za sada selekcija dobra, ali videćemo, ništa ne mogu da isključim. Dobro sarađujemo sa FMP-om, tamo su dobri igrači. Sarađujemo i sa OKK Beogradom, Tamišem, imamo odakle da povučemo igrače", rekao je Čović.\nPrvi čovek crveno-belih otkrio je da najplaćeniji igrač u Zvezdi košta 500.000 evra i dodao da rivali imaju i plaćenije.\nOn je rekao i da je ekipa imala i ima zdravstvene probleme.\n"Imamo zdravstveni problem sa Branuom, nadam se da će to biti regulisano za 20-tak dana. Nadam se da će Kuzmić biti u funkciji za 10 do 15 dana, bilo je problema sa Perperogluom i sa Gistom. Nadam se da ćemo biti što kompletniji za utakmicu s Barselonom", rekao je Čović.\nNa konstataciju da je Zvezda loše počela ABA ligu, Čović je naveo da ne može uvek da se pobeđuje.\n"Te stilske figure poput loših partija protiv Budućnosti i Makabija. Protiv Budućnosti nismo odigrali kako treba, ali protiv Makabija smo mogli da dobijemo kao i protiv Panatinaikosa. Ali ta poređenja sa prošlom sezonom - to je sve sport. Ako tako gledate temeljno Zvezdu, gledajte i duge. Duga je sezone, treba da budemo strpljivi", rekao je Čović.\nPrvi čovek Zvezde je potom govorio i o odnosu sa Partizanom.\n"Svaka pobeda Crvene zvezde nije pobeda, nego smo kao mi nešto oteli, a sve zato što predsednik države navija za Crvenu zvezdu. Danas ste videli da država pomaže i jedan i drugi klub, a ispalo je da Zvezda dobija beskonačno, a da ovi drugi dobijaju nulu. Mada, s obzirom na to da Zvezda igra Evroligu mislim da bi trebalo da ima čistu razliku od 300, 400 miliona", rekao je on.\n"Kada Partizan izgubi, onda su Zvezda i predsednik države namestili. To nije zdrava atmosfera. To vodi u situaciju ogromnih podela, hoću da dam doprinos da te podele eliminišemo. Sport služi da navijamo i da se šalimo na tu temu, jer neće stalno pobeđivati jedni, a stalno gubiti drugi", dodao je on.\nČović je rekao da odnosi dva "večita" rivala treba da budu na boljem nivou i da mora da postoji uvažanje.\n"Sa naše strane nemate gotovo nijedan primer koji to poništava, a da li ste videli transparente i šta je pevano mojoj porodici i supruzi. Pevaju se seksističke pesme, a teško da ćemo igrati bilo koju utakmicu pod takvim uvredama. Otvoreni smo za sve vidove saradnje, ali nisam za to da se preko društvenih mreža i jutjub kanala šire dezinformacije i laži i prevare", rekao je Čović.\nGovoreći o finalnoj seriji Superlige, koju je Zvezda dobila nakon što je u poslednjoj utakmici pobedila posle napravljenih koraka Bilija Berona, prvi čovek crveno-belih rekao je da su koraci bili, ali i da je njegova ekipa oštećena na finanom turniru Kupa Radivoja Koraća.\n"Sećam se i koševa iz auta. To je isto sport, ima video snimak, mogu da se poprave greške. Nismo nikakav problem, saradnja Crvene zvezde i Partizana treba da bude potpuno normalna", dodao je on.\nTakođe, osvrnuo se i na dešavanja iz finalne serije ABA lige, protiv Budućnosti.\n"Svaki put ćemo biti još godi ako nas neko dočeka banditski kao u trećoj utakmici u Podgorici, to je bio linč koji su napravili državni funkcioneri. Onaj ko nama nije dobar domaćin, vratićemo puta pet", rekao je Čović.\nOn je rekao da su klubovi u Sporskom društvu, osim fudbalskoj i košarkaškog na ivici egzistencije i zahvalio direktoru Zvezdanu Terziću na pomoći koji je u ime fudbalskog kluba uputio.\n"To nam daje sinergiju. Pare ne igraju, ali postoji i ono da se ipak igra za pare. Svi koji rade, rade za pare", naveo je Čović.\nOn se osvrnuo i na rad Košarkaškog saveza sa mlađim kategorijama.\n"Na Skupštini 2017. sam pitao da li postoji strategija naše domaće košarke i nisam dobio odgovor, što znači da ne postoji. To pokazuje do čega smo došli, meni nestvarno deluje da naša mlada reprezentacija ispadne u B diviziju. Ne može svake godine sve da se osvaja, ali treba ostati konkurentan od prvog do petog mesta. Ima mnogo upada menadžerskih frakcija, od dovođenja trenera do nametanja određenih igrača što je nedopustivo", rekao je Čović.\nBudžet Zvezde je 8,3 miliona evra, sve se slaže knjigovodstveno\n"Naš budžet ove sezone iznosi 8,3 miliona evra, pošto ne možemo da imamo manje od 5,5 miliona. U to spadaju i obaveze iz prošle sezone koje smo izmirili. Maksimum je 60 odsto da izdvojite za igrače i trenere, što se slaže sa budžetom za ovu sezonu. Poredjenja radi, CSKA ima 40,7 miliona, Himki 33,3, Zenit 26,6, Asvel 11,4...", rekao je Čović na konferenciji za novinare u Beogradu.\n"Naše cifre koje je on objavio se slažu. Sve se meri sa Partizanom, a zavisi kako gledate na Crvenu zvezdu. Na prvi pogled Zvezda je dobila više od Partizana. Kada je fudbal u pitanju, Zvezda je dobila 727 miliona, a Partizan 899 miliona. Kako je ispalo da je KK Zvezda dobila više? Mi još nismo dobili 376 miliona, što je projektovani prihod za ovu sezonu. Zaključno sa 26. septembrom na naš račun je leglo 1.588.279 dinara ili 13 miliona i 405 hiljada u bruto iznosu", rekao je on.\n"Drugi razlog je to što je Zvezda napravila faktoring sa nekoliko ugovora koji dospevaju u sezoni 2020. i 2021. i sa nekoliko državnih sponzora, Telekom, Državna lutrija, Dunav, kako bismo pojačali budžet. Nije tačno da smo dobili više, imamo državnog sponzora Telekom, imaju ga i oni (Partizan), ali neka svako vodi računa o svojim parama", dodao je Čović.\n"Od 2011. do 2019. sve se slaže knjigovodstveno, kontroliše nas domaća revizija i revizija Evrolige. Ne možete tamo da se takmičite ukoliko ne poštujete finansijski fer plej. Izmirivali smo i obaveze iz prethodnog perioda, a iz UPPR smo izašli 2015. godine. Imali smo kontrolu Evrolige pre godinu dana i prošli smo", naveo je on.\nČović je istakao da je po sezonama od grada Beograda dobijala prosečno 386.581,50 evra, a da je prosečno trošeno na hale Pionir i Beogradsku arenu 131.430,12 evra\nTakodje, rekao je da je od 2008. do 2013. godine Zvezda od grada dobila 56 miliona dinara, a Partizan u tom periodu 153.783,768 dinara. Naveo je da je bilo perioda kada njegov klub nije dobijao ništa, 2009. i 2010. godine, kao i da je bilo pritisaka na moguće sponzore da odustanu\n"Mi smo na svakom dinaru koji dobijemo zahvalni. Gledajući budžet prosečno po sezoni, država učestvuje sa 23 odsto", dodao je on.\n"Kod nas se zna svaki dinar, nemamo nezvanične izvore prihoda. Sve se slaže sa knjigovodstvom. Ne mislim da treba da se spore dva najjača Sportska društva u ovoj zemlji i dva najveća stuba sporta u zemlji. Poslednjih šest godina Zvezda je igrala Evroligu sa prekidom jedne sezone, ali Evroliga košta. Ako sve bude bilo kako treba, trebalo bi da imamo dobit 508.000 evra, ali biću zadovoljan i ako budemo oko nule, što kažu, pozitivna nula", naveo je Čović.\nkk crvena zvezda /\ndragan čović /\nFudbalski klub Partizan neće smeniti trenera Sava Miloševića, preneli su danas beogradski mediji.


Sveštenik prodao eksploziv prikrivrenim istražiocima (FOTO) | Srpskacafe\nSveštenik prodao eksploziv prikrivrenim istražiocima (FOTO)\nČetvrtak, 4.07.2019., 19:20 Četvrtak, 4.07.2019., 19:33\nBojan Glišić (38), pravoslavni sveštenik Dabrobosanske mitropolije, uhapšen je nakon što je prikrivenim istražiocima prodao eksploziv, saznaje SrpskaCafe.\nGlišić je uhapšen u okviru akcije “Lotika” koju je sprovela Uprava za organizovani i teški kriminalitet MUP-a RS zbog sumnje da je počinio krivično djelo nedozvoljena proizvodnja i promet oružja ili eksplozivnih materija.\nIzvor blizak istrazi otkriva da je Glišić duže vrijeme bio na meti istražilaca.\nNakon što su prikupljeni dokazi da se bavi trgovinom oružjem istražioci su s njim stupili u kontakt i dogovorili primoredaju eksploziva.\nGlišić je na dogovoreno lokaciju došao automobilom i čim je prikrivenim istražiocima prodao eksploziv usljedilo je hapšenje.\n– Istražioci su došli do saznanja da Glišić eksploziv i oružje prodavao uglavnom na području Federacije BiH. On je godinama službovao u Zenici, a prije nekoliko mjeseci prebačen je u crkvu u Borikama kod Rogatice – pojašnjava naš sagovornik.\nU Višegradu uhapšen sveštenik zbog nedozvoljenog posjedovanja eksploziva\nTokom akcije policija je pretresla parohijski dom u Borikama, Glišićev automobil, kao i kuću njegovih roditelja u Višegradu.\nU pretresima su pronađena i zaplijenjena dva kilograma različitog eksploziva, više komada inicijalnih kapisli, rasprskavajuća mina usmjerenog dejstva, takozvani MRUD, više municije različitog kaliba, više SIM kartica i mobilnih telefona.\nprodajahapšenjeeksplozivmitropolija dabrobosanskabojan glišićsveštenikakcija "lotika"municija


Ambasade SAD i Britanije "šokirane" i "užasnute" | WebTribune\nHome U FOKUSU Ambasade SAD i Britanije “šokirane” i “užasnute”\nAmbasade SAD i Britanije “šokirane” i “užasnute”\nPosted date: март 11, 2019 In: U FOKUSU\nAmbasada SAD u BiH je saopštila da je “užasnuta izveštavajima o pretnjama i nacionalističkoj retorici tokom današnjeg događaja”.\n“Takvo ponašanje je neprihvatljivo. Očekujemo od relevantnih institucija da preduzmu neophodne korake, pozabave se ovim pretnjama i učine da oni koji su krivi odgovaraju”, objavljeno je na Tviter nalogu Ambasade SAD u Sarajevu.\nAmbasador Velike Britanije u BiH Metju Fild na istoj društvenoj mreži je napisao da su u Višegradu viđene “šokantne scene”.\n“Šokantne scene u Višegradu. Mora da je uznemirilo mnoge širom BiH – nadam se da će vlasti sprovesti punu istragu. Govoru mržnje nije mesto u modernom društvu. Krajnje je vreme za okretanje budućnosti, s odgovarajućim poštovanjem za sve strane”, napisao je Fild.\nSarajevski “Dnevni avaz” navodi da je ove godine program organizovan tri dana ranije zbog početka pravoslavnog posta.\nNavodi se da su se uz povike “Bog čuva Srbiju”, “Bog čuva Republiku Srpsku”, u uniformama sa zastavama i kokardama, pripadnici Ravnogorskog pokreta postrojili pred tzv. vojvodom Slavkom Aleksićem, gde su, uz upozorenja predstavnika pokreta i Boračke organizacije Višegrad da se ne sme desiti ni najmanji incident, položili cveće na spomenik u centru grada.\n“Kao i svake godine, okupljamo se da odamo spomen i parastos komandantu Jugoslovenske vojske u otadžbini, čoveku koji je svoj život posvetio slobodi srpskog naroda, ali i razvoju demokratije i odbrani otadžbine od fašističkih agresora”, kazao je predsednik Ravnogorskog pokreta Republike Srpske Dušan Sladojević.\nOkupljanje ravnogoraca u RS izazvalo je veliko uzbuđenje u vladajućim strankama u Federaciji BiH, pa tako Klix.ba prenosi saopštenje Stranke demokratske akcije koja traži da “Tužilaštvo BiH po službenoj dužnosti odmah preduzme sve korake i pokrene krivične postupke protiv organizatora četničkog okupljanja u Višegradu”.\nNavodi se takođe da je Demokratska fronta “pozvala ministra unutrašnjih poslova RS Dragana Lukača i ministra bezbednosti BiH Dragana Mektića da uhapse pripadnike četničkog pokreta koji su danas u Višegradu eksplicitno pozivali na činjenje novih zločina, ili da im se, ako i pored očiglednih četničko-koljačkih namera ne žele da ih privedu, jednostavno pridruže”.\nTUMAČ LIKA I DELA: “Kratko i jasno, Đinđić bi danas bio s Vučićem”\nZORANA MIHAJLOVIĆ ŠOKIRA SRBIJU: Mrkonjić pravio auto-put bukvalno od blata a PLAĆEN 100 MILIONA DOLARA\nODVOJITE SAMO 2 MINUTA ZA OVU MUDRU PRIČU: Dolazite kući sa posla puni briga?


Foto: Beta Jovo Mamula, EPA Saša Stanković\nNezapamćeni linč predsednika i njegove porodice\n26.11.2020. 14:56h 26.11.2020. 15:17h\nTragično i gorko iskustvo koje ima Srbija upozorava nas da se linč kojem je izložen predsednik Vučić mora shvatiti krajnje ozbiljno, te da se nešto mora i preduzeti... Da ne bismo došli do trenitka kada će za to biti kasno...\nNapadi na predsednika Srbije Aleksandra Vučića iz dana u dan su sve brutalniji! Posebno, međutim, zabrinjava činjenica što se u društvu stvara atmosfera gotovo identična onoj iz 2003. godine uoči ubistva premijera Zorana Đinđića.\nKao što je tada Đinđić ušao u obračun s krimalom, zbog čega je bio napadan i kasnije ubijen u atentatu, tako i sada udaraju na Vučića nakon što je država objavila nemilosrdni rat mafiji.\nVučić se uporno kriminalizuje kao onomad Đinđić, ali je situcija danas opasnija, jer u nezapamćenom medijskom linču nije pošteđena ni predsednikova porodica. Tragično i gorko iskustvo koje Srbija ima iz 2003. godine upozorava nas da se linč kojem je izložen predsednik Vučić mora shvatiti krajnje ozbiljno, te da se nešto mora i preduzeti. Da ne bismo došli do trenutka kada će za to biti kasno.\nTrenutno je na delu, kako se čini, opasna sprega dela medija, kriminalnih grupa i marginalnih političara. Svi oni gotovo istovremeno - svako u svojoj sferi - deluju i po gotovo istoj matrici kao i 2003. godine u društvu prave atmosferu u kojoj je predsednik legitimna meta. Isto tako je i pre 17 godina vođena brutalna i prljava kampanja protiv tadašnjeg premijera, što je sve zapravo bila samo priprema terena za ono što je poznata krimalna grupa, kao "izvođač radova", izvela 12. marta 2003.\nU aktuelnoj i upornoj prljavoj kampanji crtanja mete Vučiću na čelo ide se toliko daleko da se, osim predsedniku, brutalno preti i udara i na njegovu porodicu, pa u svemu tome nije pošteđen čak ni njegov trogodišnji sin. Primera radi, koliko u tim napadima ni porodica nije nešto sveto pokazuje to što je ovih dana predsedikov trogodišnji sin nazvan "paščetom", dok se ćerki i starijem sinu redovno preti, a najniže uvrede postale su redovni deo repertoara jednog radikalnog dela društva...\nSvedoci smo da su pretnje Vučiću postale gotovo svakodnevnica. Tako su prošle nedelje predsedniku upućene jezive pretnje smrću na fejsbuku: "Ti mene ne vidiš, ali ja tebe vidim stalno, kroz optički nišan. Šeceru, gotov si. Još malo i linč na tebe kreće... Praćen si", dok je juče osvanuo i video u kojem desničarski političar i donedavni član Saveza za Srbiju Srđan Nogo, koji je s liderom SZS Draganom Đilas bio organizator nasilnih protesta, preti da će "Vučićev kraj biti vrlo tragičan, a da je put kojim je krenuo tragičan za celokupnu njegovu porodicu od najstarijeg do najmlađeg".\nBivši načelnik UBPOK Boro Banjac kaže za Kurir da su strašne ovakve pretnje poput ovih od Srđana Noga.\n- Svaka pretnja treba da se istraži do kraja, a ovo nije prvi put da je predsednik na meti budala i bolesnika - rekao je Banjac.\nKurir najoštrije osuđuje vođenje ovakvo opasne kampanje protiv predsednika.\nPozivamo sve medije, političare i učesnike u javnom životu da jasno osude učestale sumanute poteze određenih grupa. Takođe, apelujemo i na nadležne državne organe da uvek brzo reaguju i sankcionišu opasno ponašanje pojedinaca.\nLUKA PETROVIĆ SNS: Dokle više pretnje toj divnoj deci kakvi su Danilo, Milica i mali Vukan?\nAleksandar VučićZoran Đinđićpretnjerat mafijisrđan NogoBoro Banjac


Beograd i Priština posle posete Makrona: Nova tema - naoružavanje | N1 Srbija\n17.07.2019. |19.21 |\nPredsednik Francuske Emanuel Makron ostao je pri stavu da je Kosovo nezavisna država. Takav njegov stav državni vrh Srbije ne vidi kao prepreku za bolju saradnju dve države. Beograd je sa Francuskom sklopio sporazum o vojnoj saradnji - a upravo taj potez izazvao je reakcije iz Prištine.\nOsim emocija, govora na srpskom i mnogobrojnih sporazuma francuski predsednik u Beogradu bio je jasan Srbija i Kosovo su evropske države i Francuska treba da pomogne da to postane realnost. Takvu poruku u predsedništvu Srbije ne vide kao nešto sto je konačno.\n"Predsednik Makron predstavlja zemlju koja je svega dan dva nakoj jednostranog proglašenja secesije nezavisnosti vlasti u Prištini priznala tu nezavisnost taj čovek nam je poslao poruku da tome nije sve gotovo i da je potrenbo voditi dijalog i da je potrebno tražiti kompromise", rekao je generalni sekretar predsednika Srbije Nikola Selaković.\nRadić: Haradinaju treba letnja politička tema, modernizacija vojske je prirodna\nDijalog na tu temu u parlamentu vodili su naprednjaci i radikali.\n"Nismo nikada rekli da Makron treba ili ne treba da dođe, jesmo rekli da smo zgroženi da bar nije zamoljen da ne kaže, pred onoliko naroda koji ga je dočekao, da ne kaže da je Kosovo samostalna država", kaže članica SRS Vjerica Radeta.\n"Bolno je kada Makron kaže da su Kosovo i Srbija dve države, to je za nas bolno, ali sa druge strane, nemojte da zaboravite činjenicu da preko 12 hiljada građana Srbije radi u kompanijama čiji su investitori došli iz Francuske", naveo je Aleksandar Martinović iz SNS.\nOsim radnih mesta zbog kojih bi trebalo, kako u SNS-u ocenjuju, razumeti čvrst francuski stav o Kosovu, tu je i nova vojna saradnja sa tom zemljom koja je pogodila vlasti u Prištini.\n"Srbija kupuje oružje u Rusiji. Francuska je takođe postigla ugovor sa Srbijom za raketni sistem. U međuvremenu, oni nam govore da sporazum ne možemo nazvati 'sporazumom o uzajamnom priznavanju u postojećim granicama'. Šta onda da radimo?", upitao je premijer Kosova Ramuš Haradinaj.\nOdmah je stigla reakcija srpskog ministra odbrane. Pravdati namere prištinskog rukovodstva da naprave paravojsku, opremanjem i naoružavanjem Vojske Srbije je kao da poredite EU i Islamsku državu, tvrdi Aleksandar Vulin.\n"Srbija se oprema i naoružava, ne da bi pretila, već da Srbima niko ne preti pristup dela međunarodne zajednice u odnosu na dijalog sa Beogradom povećava potrebu Prištine da nabavi naoružanje", kaže Vulin.\nUpoređujući posete predsednika Rusije i Francuske Vladimira Putina i Emanuela Makrona Srbiji, pisac Ivan Ivanji rekao je da mu se čini da je Putinu bilo sve jako dosadno, dok je Makron zaista uživao u počastima koje su mu ukazane, ali i ostao pri tvrdim stavovima.\n"Ja ne vidim da je on zagovarao podelu Kosova, on je rekao mi priznajemo, to je Vučić priznao, on je rekao nema ništa od proširenja EU, u suštinskim stvarima ostao je tvrd i to je njegov stil", kazao je Ivanji.\nPodsećamo da je o Kosovu trebalo da se razgovara početkom jula u Parizu, ali je taj samit odložen.\nKosovo Emanuel Makron naoružavanje Vojska Srbije\nGrenel: Priština da ukine takse, Beograd da stopira povlačenje priznanja 24.01.2020.\nDosadni ste sa porukama i uspesima spoljne politike,uspeloj poseti Makrona,bla,bla,bla...narod odlazi,drzava se raspada,zida ko gde hoce, opste rasulo institucija..\nTresla se gora. Kosovo i dalje nezavisno. Kako je rekao francuski predsednik, "nezavisna evropska drzava" i to de facto ponovio nekoliko puta!


Navigacija i uputstva na mobilnom za građane - Ekonomija - Dnevni list Danas\nPočetna » Ekonomija » Navigacija i uputstva na mobilnom za građane\nAplikaciju za korišćenje šabačkog gradskog prevoza uradili domaći programeri\nNavigacija i uputstva na mobilnom za građane\nOd ponedeljka je ponovo pokrenut gradski prevoz u Šapcu, a od 15. juna građani će dobiti aplikaciju za mobilne telefone kojom će moći da prate ovu vrstu javnog saobraćaja.\n0Piše: H. D. 05. juna 2020. 08.37\nTo je delo šabačkih programera koje je predstavljeno u Startit centru.\n– Šabac je šampion razvoja. Ponosan sam na činjenicu da su ovu aplikaciju napravili Šapčani. Imamo Startit centar u kome rade 22 programera koji čine svet boljim. Zahvaljujući ovoj aplikaciji u velikoj meri će biti pojednostavljen javni prevoz i omogućiće svakom korisniku da ima jasnu sliku gde se nalazi, kada i gde dolazi svaki autobus koji je deo javnog prevoza. Važno je da ovde nema subvencija i da to građani neće plaćati iz budžeta, rekao je gradonačelnik Nebojša Zelenović.\nZahvaljujući ovoj aplikaciji, svaki građanin će u svakom trenutku, sa svog mobilnog telefona, moći da zna gde se nalazi autobus, kao i informacija o tome kada dolazi autobus koji mu je potreban, gde se nalazi stajalište, ali i da ga navigacijom dovede do željenog mesta.\nOvo je potpuno novi koncept gradskog saobraćaja u Srbiji.\nPre uvođenja aplikacije kupljeno je i angažovano 60 novih autobusa na gas, koji ne zagađuju životnu sredinu, i gde su troškovi energenta drastično niži.\nPolasci su na svakih 20 minuta i povezane su sve važnije destinacije u gradu. Cena karte je 70 dinara. Prethodno su rekonstruisane i asfaltirane sve ulice kojima prolaze linije gradskog saobraćaja.\nDoprinos zaštiti životne sredine\nOčekuje se znatno smanjenje korišćenja privatnih automobila, jer ih na teritoriji ima oko 30.000 registrovanih, što često dovodi do zagušenja saobraćaja i do povećanja zagađenja zbog izduvnih gasova. U gradu su, pored toga, izgrađene i brojne biciklističke staze, što će doprineti povećanju ovog vida saobraćaja i takođe smanjenju zagađenja od izduvnih gasova.\nAplikacija, gradski prevoz, programeri\nKorona virus: Donald i Melanija Tramp pozitivni na korona virus, koliki je rizik za američkog predsednika


Ministarka Marija Obradović i direktor Kancelarije za IT i eUpravu Mihailo Jovanović najavili su početak rada Centralnog registra stanovništva\nBEOGRAD, 20. novembar 2020. godine - Ministarka državne uprave i lokalne samouprave Marija Obradović posetila je danas Kancelariju za IT i eUpravu i zajedno sa direktorom Kancelarije doc. dr Mihailom Jovanovićem, obišla kapacitete Državnog data centra. Povodom puštanja u rad Centralnog registra stanovništva pozvali su građane da provere svoje podatke u registru na Portalu elektronske uprave i ukažu na eventualno netačne ili nepotpune podatke. Cilj je da već na proleće državne institucije krenu da pristupaju registru po službenoj dužnosti, da uvek imaju ažurne podatke o građanima i da građani više ne moraju da idu od šaltera do šaltera kako bi ažurirali svoje podatke u različitim elektronskim evidencijama.\n"Volela bih da se građani upute na šaltere Pošte Srbije ili lokalnih poreskih administracija jer će tamo dobiti parametre za bezbedan pristup Portalu eUprava, odnosno dalja uputstva na koji način da postanu eGrađanin i počnu da koriste usluge eUprave u koje spadaja i provera podatak u Centralnom registru stanovništva", rekla je Obradović prilikom obilaska Kancelarije za IT i eUpravu.\nOna je objasnila da u poštama, kao i lokalnim poreskim administracijama građani građani mogu da dobiju šifre za dvofaktorsku autentikaciju kao bezbedan način prijave na Portal eUprava koji se nalazi na adresi euprava.gov.rs, kako bi mogli da provere sve svoje podatke u Centralnom registru stanovništva.\nDirektor Kancelarije za IT i eUpravu doc. dr Mihailo Jovanović je rekao da se uspostavljanje moderne elektronske uprave zasniva na četiri registra: građana, privrede, nepokretnosti i adresnom registru.\n„Po prvi put država ima jedinstvenu bazu građana, koja je smeštena u Državnom data centru i koja se čuva po najvišim tehničkim i bezbednosnim standardima. Takođe, uspostavljanje CRS-a omogućiće i razvoj još većeg broja elektronskih usluga, ali isto tako ubrzaće i rad javne uprave jer se neće trošiti vreme na razne ispravke podataka, a pristupanje podacima biće još brže. Zato pozivamo građane da na Portalu eUprave pristupe Centralnom registru stanovništva i provere svoje podatke, a sve eventualne nepravilnosti koje uoče mogu elektronskim putem prijaviti nakon čega će u zakonskom roku, dobiti odgovor u svoje eSanduče na Portalu“, istakao je Jovanović.\nUpitan ko vodi računa o bezbednosti podataka, Jovanović je kazao da je prema Zakonu o centralnom registru stanovništva definisano šta je čiji zadatak, odnosno Ministarstvo će odobravati pristup Centralnom registru stanovništva, a poslovi ITa i bezbednost podataka je na Kancelariji za IT i eUpravu.\nOmogućili smo građanima da na preko 360 lokacija u Srbiji dobiju parametre za svoj elektronski identitet brzo, lako i besplatno, a spisak lokacija dostupan je na Portalu eUprava. Važno je da napomenem da se na svim lokacijama poštuju propisane epidemiološke mere, tako da građani mogu da budu bezbrižni. Takođe, onog trenutka kada građani aktiviraju svoj elektronski identitet, mogu koristiti i ostale usluge eUprave – npr. mogu elektronskim putem proveriti svoj porez na imovinu bilo gde u Srbiji, kao i da elektronskim putem plate svoje obaveze.


Nas je zanimalo kako se ta sredstva troše i da li se u dovoljnoj meri koriste za uređenje javnih površina u naseljima.\nKao primer uzeli smo Staru Pazovu i naišli na podatke koji su u najmanju ruku veoma čudni.\nOd nešto više od 18 miliona dinara koliki je ukupni budžet mesne zajednice, samo nešto više od 6 miliona biće potrošeno na uređenje i održavanje javnih površina i objekata, dok će čak 12 miliona biti potrošeno na administrativne poslove i troškove zaposlenih i čelnika saveta mesne zajednice.\nZa plate i doprinose zaposlenih biće potrošeno ukupno 2 miliona 540 hiljada dinara, dok će najveći deo novca biti potrošen za razne usluge i druge troškove.\nStručne usluge koštaće 2 miliona dinara, reprezentacija 1,5 miliona dinara, usluge komunikacije (fiksni telefon, mobilni telefon, internet) koštaće čak 350 hiljada dinara, a administrativni materijal 500 hiljada dinara.\nPredstavnici mesne zajednice na gorivo planiraju da potroše 400 hiljada dinara, a na materijale za posebne namene(potrošni materijal, baterije, čase i sl.) tačno milion dinara.\nNa sličan način novac građana biće trošen i u drugim mesnim zajednicama, pa su usvajanje ovakvih finansijskih planova kritikovali pojedini opozicioni odbornici.


TotalCar.rs » Stiže i veliki “fića”\n0 komentara 2740 pregleda\nKomfornije verzija modela koji se danas proizvodi u Kragujevcu, a koji će imati naziv “fijat 500 XL” biće prvi put prikazan javnosti na Salonu automobila u Parizu od 29. septembra do 14. oktobra ove godine, dok će američku premijeru imati naredne godine.\nVeć 9. oktobra će, prema najavama prvog čoveka “Fijat grupe” Serđa Markionea, početi i serijska proizvodnja novog modela.\nPrema najavama, u pitanju je verzija sa sedam sedišta u tri reda, koji za sada ima naziv “fijat 500 XL”. Međutim, postoje ideje i da mu se da neka druga oznaka, a sve kako bi se više razlikovao od modela “500 X”.\n“Fijat” je, inače, promenu imena u poslednji čas uradio i sa novim modelom “alfa” koji je prvobitno trebalo da se zove “milano”, a samo dve nedelje pre svetske premijere je preimenovan u “đulijetu”.\nBez obzira na ime koje će “Fijat” odabrati, jasno je da se radi o modelu sa sedam sedišta koji će se proizvoditi na istoj platformi kao i “500 L” i koji će imati isto međuosovinsko rastojanje, a prostor za dodatna dva sedišta pronađen je u dužem zadnjem delu prepusta preko osovine za oko 150 mm.\n“Fijat” sa ovim modelom ulazi u oštru tržišnu utakmicu sa vozilima “reno senik”, “sitroen pikaso” i “ford C-maks”.\nPod haubu ovog automobila ugrađivaće se motori koji se koriste i za pokretanje “fijata 500 L”. Benzinci, dvocilindraš od 0,9 litara “tvin-er turbo” sa 105 KS,i četvorocilindrični 1,4 litarski agregat sa 95 KS i sjajni dizelaš 1,3 “multidžet 2” sa 85 “konja”.


Najdžel Kenedi na otvaranju "Zlatnog Bemusa" - Kultura - Dnevni list Danas\nPočetna » Kultura » Najdžel Kenedi na otvaranju „Zlatnog Bemusa“\nNajdžel Kenedi na otvaranju „Zlatnog Bemusa“\nNa otvaranju „Zlatnog Bemusa“ – 50. Beogradskih muzičkih svečanosti 10. oktobra, u „Sava centru“, nastupiće violinista Najdžel Kenedi.\n0Piše: FoNet 11. septembra 2018. 16.09\nFoto: Wikipedia / Hans Westbeek\nU okviru ovogodišnjeg „Zlatnog Bemusa“ biće održano devet koncerata, a nastupiće veliki ansambli iz Velike Britanije, Poljske, Slovenije, Nemačke, Republike Koreje, Rusije, SAD, Meksika i Japana.\nGradski Sekretarijat za kulturu izdvojio je 20 miliona dinara za ovogodišnji Bemus, što je znatno više nego lane. Zahvaljujemo i Ministarstvu kulture i informisanja, koje je izdvojilo pet miliona dinara, kao i Ambasadi Republike Koreje na podršci u organizovanju ovog festivala“, rekla je Jevtićeva.\nOna je istakla da bi „Zlatni Bemus“ trebalo da ispuni mnoga očekivanja i osvetli pravac kojim će se ova višedecenijska manifestacija kretati u novom milenijumu, kada tehnologija u velikoj meri potiskuje umetničke sadržaje i način prezentacije umetnosti iz prošlosti.\nProgram je osmišljen kao sumiranje svih najvažnijih programskih segmenata koji su tokom istorije ove manifestacije činili njen sadržaj, od klasika, simfonijskog, operskog, solističkog i kamernog repertoara, preko izvorne, narodne muzike, do savremenog trenutka“, precizirala je Jevtićeva.\nbemus, najdzel kenedi, violinaBeograd


Danas je Međunarodni dan planina | Ritam Grada - vesti Kragujevac\nGeneralna skupština Ujedinjenih nacija 2003. godine ustanovila je 11. decembar kao Međunarodni dan planina.\nCilj obeležavanja je upoznavanje javnosti sa planinskim područjima, njihovim vrednostima i problemima, a 11-og decembra u fokusu su ekosistem i biološka raznovrsnost planina.\nPlanine i šumski ekosistemi čine oko 90 odsto površine nacionalnih parkova Srbije. U okviru zaštićenih područja u našoj zemlji, planine čine veći deo. Ukupna površina zaštićenih područja iznosi oko 520.000 hektara.\nPlaninski sistemi u Srbiji pripadaju grupi najznačajnijih centara biodiverziteta u Evropi, sa brojnim specifičnim ekosistemima u okviru kojih je zastupljena flora i fauna sa mnogobrojnim vrstama od medjunarodnog značaja.\nKragujevačka Udruženja planinara tokom cele godine poklanjaju veliku pažnju našim planinama Crnom vrhu, Gledićkim planinama i Rudniku, markiraju pešačke staze i vode računa o održivom razvoju tih područja.


Novosti\t02.08.2019 13:05\nUdruženje sudija i tužilaca Srbije saospstilo je danas da su u najvećem broju sudova u Srbiji sudije dobile umanjene plate za vreme korišćenja godišnjih odmora, a to umanjenje, kako navodi, nije simbolično, jer je za sedam dana korišćenja odmora u junu umanjenje je bilo i preko 6.000 dinara.\nZa UST je naročito neprihvatljivo što se, kako kaže, na teritoriji iste države različito postupa od suda do suda, pa se sudijama u pojedinim sudovima naknade za vreme korišćenja godišnjeg odmora isplaćuju u celosti, a u većini umanjeno.\nInače plate za sudije obračunavaju računovodstva svakog suda u tom sudu, po određenom programu. Za plate sudija je zadužen VSS, a za plate zaposlenih u sudovima Ministarstvo pravde.\nZbog različitog tumačenja i primene zakona, i bojazni da će ovo nastaviti i u narednim mesecima kada se koristi godišnji odmor, pa čak i za vreme državnih i verskih praznika, UST je pozvao Visoki savet sudstva da zaštiti materijalni položaj sudija i obezbedi punu primenu Zakona o sudijama prema.\nPrema tom Zakonu "sudija ima pravo na platu u skladu sa dostojanstvom sudijske funkcije i njegovom odgovornošću, te da plata sudije znači garanciju njegove nezavisnosti i sigurnosti njegove porodice".\nUST je podsetilo da svi ostali zaposleni u sudovima svoje pravo na godišnji odmor koriste nesmetano i da su zaštićeni primenom Zakona o platama državnih službenika i nameštenika i Posebnim kolektivnim ugovorom, dok su sudije prepuštene proizvoljnom tumačenju sa pozivom na odredbe Zakona o radu.\nPrmea stavu UST, Zakon o radu se nikako ne može primeniti na sudije jer se odnosi na zaposlena, a ne izabrana lica, na šta, kako napominje jasno i nedvosmisleno upućuje Zakon o sudijama.\nOvo strukovno udruženje je istaklo da će se i dalje zalagati za poboljšanje položaja sudija i da će preko svojih predstavnika u radnoj grupi za izradu Izmena i dopuna Zakona o sudijama insistirati da se oblast materijalne nezavistnosti sudija sveobuhvatno reši tim zakonom i da se više ne ostavlja prostor za različita tumečanja, koja kako se ispostavilo, idu na štetu sudija.\nPored toga, će kako kaže, insistirati na drugačijem obračunu zarada i načinu utvrđivanja koeficijenta sudija prema programu koji je UST detaljno izradio, a koji će obuhvatiti i pravo na regres za korišćenje godišnjeg odmora koji je priznat nosiocima pravosudnih funkcija u svim zemljama u okruženju.


Zašto je Srbija i dalje na „crnoj listi“ FATF: Zakoni koji se ne primenjuju, političari koji to ne priznaju (VIDEO) | Insajder\nZašto je Srbija i dalje na „crnoj listi“ FATF: Zakoni koji se ne primenjuju, političari koji to ne priznaju (VIDEO)\nFATF je najvažnija svetska institucija za sprečavanje pranja novca i finansiranja terorizma. Činjenica da je Srbija na “crnoj listi” rizičnih zemalja te organizacije može da ima ozbiljne posledice koje su direktno vezane i za ulazak u EU. Dok predstavnici vlasti svojim izjavama umanjuju značaj ovakvog statusa Srbije, predstavnici MMF i Svetske banke u razgovoru za Insajder objašnjavaju da je to ozbiljan problem koji Srbija mora što pre da reši.\nIako je Srbija 2012. prva u regionu počela sa primenom preporuka FATF, za sedam godina stigla je do “crne liste” uz Siriju, Pakistan, Bocvanu…\nOd kada se pre godinu dana našla na crnoj listi rizičnih zemalja, zbog toga što nije usvojila preporučene antikorupcijske zakone, Srbija je na njoj do danas ostala iako su zakoni u međuvremenu usvojeni, jer mora da dokaže i da ih primenjuje.\n“Razlog je što je FAFT video da je primena preporuka prespora. Sada se, na osnovu mojih razgovora sa ekspertima, vidi brža primena i zbog toga se nadam da će Srbija uspeti da izađe sa te liste uskoro”, rekao je za Insajder Sebastijan Sosa, šef Kancelarije MMF u Beogradu.\nPreporuke FATF-a direktno su vezane i za dva glavna pregovaračka poglavlja za ulazak Srbije u EU - poglavlje 23 u oblasti borbe protiv korupcije i 24 u oblasti borbe protiv organizovanog kriminala i terorizma.\nKada su otvorena u julu 2016, Srbija se između ostalog, obavezala da će svoje zakonodavstvo uskladiti sa 40 preporuka FATF. Bez toga, nema ulaska u Evropsku uniju. Ovo međutim nisu jedine potencijalne posledice negativne ocene FATF.\n„Ukoliko se takav status bude prolongirao to će imati za posledicu opadanje poverenja investitora i stvaranje nesigurne sredine za ulaganje“, navodi Sosa.\nS druge strane, kada je Srbija u februaru 2018. godine prvi put stavljena na listu rizičnih zemalja, umesto objašnjenja zašto nisu ispunjene date preporuke premijerka Ana Brnabić je ocenili da je ta odluka politički motivisana.\nŠef kancelarije Svetske banke u Srbiji Stiven Ndgva međutim ima drugačije objašnjenje od premijerke, on smatra da je ta odluka proceduralna.\nSledeću procena, odnosno ocenu napretka Srbije u ispunjavanju datih preporuka , FATF će raditi ponovo u junu. Do tada, da bi bila skinuta sa “crne liste”, Srbija mora da dokaže da se usvojeni antikorupcijski zakoni primenjuju i u praksi.


Pažin: Bićemo spremni za EU, nijesmo mafijaška država - CdM\nPažin: Bićemo spremni za EU, nijesmo mafijaška država\nCrna Gora će biti spremna za EU do 2025. godine, uvjerava ministar pravde i potpredsjednik Vlade Zoran Pažin. Odlučno negira optužbe da je na Crna Gora mafijaška država i poručuje da nećemo biti izvor bezakonja unutar EU.\nPažin je u intervjuu za danski “Politiken“ kazao da su reforme koje Crna Gora sprovodi u cilju pristupanja Evropskoj uniji ključni motor našeg ukupnog društvenog i ekonomskog razvoja.\n“Od kada smo kao nezavisna država krenuli putem evropskih reformi, plate i penzije su udvostručene, naši građani putuju bez viza, naši studenti, naučnici i predavači imaju pristup najboljim evropskim naučnim i obrazovnim programima, dok naši poljoprivrednici dobijaju značajnu pomoć iz evropskih fondova”, kazao je Pažin.\nSa druge strane, dodaje on, proces evropskih integracija transformiše naše društvo u društvo evropskih vrijednosti.\n“Mijenjamo naše zakone i ukupan društveni ambijent u skladu sa najvišim evropskim standardima i gradimo čvršće garancije pravde i pravičnosti za sve crnogorske građane, privrednike, turiste i investitore”, naveo je Pažin.\nJasno poručuje- Crna Gora će biti spremna za članstvo do 2025.\n“U procesu pristupanja napredujemo brže od svih ostalih zemalja proširenja. Otvorili smo 30 od 33 pregovaračka poglavlja i privremeno zatvorili tri. Spremni smo da ove godine otvorimo sva preostala poglavlja i svu reformsku energiju usmjerimo na završnu fazu pregovaračkog procesa. Iako nam je kvalitet reformi značajniji od brzine, napravili smo temeljan i ostvariv plan reformi po kojem ćemo postići unutrašnju spremnost za članstvo i prije navedenog datuma”, kazao je Pažin.\nOn je prokomentarisao i to da li postoji stvarni apetit u Evropi za proširenje na Zapadni Balkan.\n“Nakon poraza ekstremnih populističkih i izolacionističkih pokreta na izborima u više velikih evropskih država prošle godine, ponovo imamo povoljniju klimu i veći entuzijazam za projekat ujedinjene Evrope. Ova injekcija evropskog optimizma, uz obnovu nekih starih geopolitičkih i ideoloških prijetnji ideji evropskog ujedinjenja, povoljno je uticala da porast svijesti o značaju širenja mira i prosperiteta na evropskom kontinentu, odnosno o procesu koju administrativno zovemo proširenje”, ističe Pažin.\nNavodi da je veoma važno da države na Zapadnom Balkanu iskorise ovaj pozitivan momentum i da ozbiljnim reformama i punim usvajanjem evropskih standarda i vrijednosti pokažu istinsku privrženost Evropskoj uniji.\n“U trenutku kada jedna od zemalja regiona bude spremna za članstvo, a vjerujem da će to prva ostvariti Crna Gora, uvjeren sam da će države Evropske unije, kao i uvjek do sada, pokazati svoju privrženost proširenju, politici koja je u samoj srži ideje ujedinjene Evrope”, uvjeren je Pažin.\nPredsjednik Makedonije Gjorge Ivanov upozorio je EU da bi neuspijeh u integraciji Balkana u Uniju ostavio otvorena vrata za ruske i kineske uticaje. Pažin kaže da je sasvim jasno da različiti akteri na međunarodnoj sceni posmatraju Balkan kao region u kojem vide svoje geopolitičke i ekonomske interese.\n“Vjerujem da je izjava koju pominjete data u kontekstu skretanja pažnje na potrebu da EU snažnije podrži pro-evropske tendencije država Zapadnog Balkana. Svakako se slažem da je veoma važno, u cilju održanja dobrog nivoa javne podrške i entuzijazma za reforme u zemljama Zapadnog Balkana, da EU daje jasnu političku podršku pro-evropskim vladama i nosiocima pro-evropskih politika”, kazao je Pažin.\nPredsjednik Evropske Komisije Žan-Klod Junker je rekao da će ponovo izbiti rat ukoliko Evropa bude ignorisala balkanske zemlje i nerazriješene konflikte u regionu. Pažin ne misli da u današnjem vremenu Balkanu prijeti rat.\n“Ipak, istorija nas uči da određeni djelovi Balkana ne raspolažu dovoljno pouzdanim mehanizmima za očuvanje stabilnosti i mira. To je jedan od glavnih razloga zašto je Crna Gora donijela odluku da garancije bezbjednosti svojih građana izgrađuje unutar evro-atlantske bezbjednosne zajednice”, istakao je Pažin.\nO miješanju Rusije\nPrema njegovim riječima, nije nikakva tajna da određene ekstremne nacionalističke partije na Balkanu dobijaju otvorenu podršku, pa i finansijsku pomoć, određenih krugova u Rusiji.\n“Iako zvanična Moskva to negira, miješanje u unutrašnja politička pitanja određenih krugova iz Rusije prilično je očigledno. Vjerujem da ova nastojanja da se podrije pro-evropska orjentacija zemalja Balkana neće uroditi plodom i da je budućnost svih zemalja regiona u evropskim i evro-atlantskim integracijama. Razvojem demokratskih institucija i napretkom u procesu evropskih integracija, države regiona snaže svoju otpornost na ovakve neprimjerene spoljne uticaje. Zbog toga je kredibilna evropska perspektiva čitavog regiona od velike važnosti za njegovu stabilnost, pa i za stabilnost Evrope”, kazao je Pažin.\nNijesmo mafijaška država\nNa pitanje koliko su organizovani kriminal i korupcija ozbiljan problem u Crnoj Gori, Pažin odgovara da naša zemlja zna da je borba protiv organizovanog kriminala i korupcije osnovni preduslov svakog društvenog i ekonomskog napretka.\n“Zato smo osim tradicionalnih institucija za sprovođenje zakona, po ugledu na najbolju evropsku praksu i uz pomoć evropskih partnera, izgradili nove specijalizovane institucije za borbu protiv organizovanog kriminala i korupcije, koje već ostvaruju značajne rezultate. Po ocjenama EK, koja redovno prati stanje u ovoj oblasti u zemljama kandidatima za članstvo, Crna Gora ostvaruje kontinuiran napredak u ovoj oblasti, što predstavlja osnov za napredovanje u svim ostalim oblastima evropskih reformi. Naravno, borba protiv organizovanog kriminala i korupcije će i dalje biti okosnica naše evropske agende, kako bismo poslali snažnu poruku da se kriminal u Crnoj Gori ne isplati”, poručuje Pažin.\nCrna Gora je okarakterisana kao “mafijaška država“. Pažin se ne slaže sa tim.\n“Crna Gora je pluralističko društvo u kojem se odluke donose u demokratski izabranim institucijama. Imamo funkcionalnu tržišnu privredu, koja je jedna od najbrže rastućih u Evropi i u potpunosti funkcioniše po zapadnim principima”, kazao je Pažin.\nPodsjeća da strani investitori iz čak 90 zemalja svijeta pokreću biznise u Crnoj Gori.\n“Što je najbolji dokaz povjerenja koje imaju u povoljan ekonomski ambijent, ali i stabilnost vladavine prava. Novcem građana se upravlja na odgovoran i transparentan način, koji je dostupan provjeri od strane građana i nezavisnih medija. Društvo smo u kojem se vlast osvaja na izborima koje sve međunarodne institucije koje prate izbore ocjenjuju kao fer i demokratske”, navodi Pažin.\nCrna Gora neće biti izvor bezakonja unutar EU\nKaže da može ubijediiti Evropljane da Crna Gora neće biti izvor bezakonja unutar EU.\n“Da, naravno. Crna Gora je, po broju stanovnika, veličine manje evropske prijestonice. Ali, mi smo ponosna zemlja i nikada u istoriji nismo dobili ništa nezasluženo. Poslednje što Crnoj Gori treba ili što ona želi jeste da bude nezasluženo primljena u EU, nespremna da ispuni svoje obaveze i da doprenese evropskoj porodici država. Zato ne tražimo od Evrope da ignoriše naše probleme i nedostatake. Naprotiv, sve što tražimo od evropskih lidera i građana jeste da vrata EU budu otvorena i da zadrže pravičan pristup proširenju, zasnovan na individualnim zaslugama zemalja kandidata”, zaključio je Pažin.\nTagoviEvropska unija EU Zoran Pažin


Peskov: U toku pripreme za sastanak Rusije i SAD o Ukrajini - Svet - Dnevni list Danas\nPočetna » Svet » Peskov: U toku pripreme za sastanak Rusije i SAD o Ukrajini\nPeskov: U toku pripreme za sastanak Rusije i SAD o Ukrajini\nPotparol Kremlja kaže da još nije napravljen konačan dogovor o mestu i datumu održavanja sastanka, prenosi Al Jazeera Balkans.\n0Piše: Danas Online 23. avgusta 2018. 14.53\nPortparol Kremlja Dmitrij Peskov izjavio je kako su pripreme novi sastanak savetnika ruskog predsednika Vladislava Surkova i specijalnog izaslanika SAD-a za pregovore o Ukrajini Kurta Volkera u toku, ali da će se vreme i mesto će se tek odrediti.\n„Koliko znam, pripreme su u toku, ali nemam informaciju o mestu i datumu održavanja tog sastanka. Mislim da još nije postignut konačni dogovor“, rekao je on, prenosi Tanjug agenciju Tass.\nUpitan da kaže nešto više o agendi tog sastanka, Peskov je kazao da će to biti redovan sastanak, na kojem će se „uporediti beleške“.\n„Kao što znate, nije bilo napretka u rešavanju situacije u Ukrajini, na žalost“, rekao je Peskov.\nSurkov i Volker su se do sada sreli četiri puta – prvi put u avgustu 2017. godine u Minsku, Belorusija, drugi i treći put u oktobru i novembru prošle godine u Beogradu, a četvrti put u januaru ove godine u Dubaiju.\nPredsednici Rusije i SAD-a, Vladimir Putin i Donald Trump, sastali su se u julu u Helsinkiju, gde su razgovarali o brojnim temama, uključujući i ukrajinsku krizu.\nViše od 10.000 ljudi je ubijeno od aprila 2014. godine u konfliktu koji u istočnoj Ukrajini vode ukrajinske snage protiv ruskih separatista.\nRusija je aneksirala poluostrvo Krim od Ukrajine 2014. godine, uz pomoć ruskih pobunjenika na istoku te države.\nZbog toga je Rusija pod sankcijama Evropske unije i Sjedinjenih Američkih Država.\ndmitrij peskov, kremlj, rusija, ukrajinaMoskva


U Zaječaru obeleženo 19 godina nemačko-srpske razvojne saradnje\nIzvođenjem pozorišne predstave “Punoletstvo” i izložbom pod nazivom “Dela znače” u narodnom pozorištu Timočke Krajine “Zoran Radmilović” svečano je obeleženo 19 godina nemačko-srpske razvojne saradnje, u okviru koje je Nemačka podržala Srbiju sa više od 1.8 milijardi evra.\nOd 2000. godine kroz različite programe u saradnji sa Vladom Republike Srbije, lokalnim institucijama, Nemačkom organizacijom GIZ, Nemačkom razvojnom bankom KfW i brojnim partnerima, podržane su reforme i promene koje su usmerene na održiv ekonomski razvoj, životnu sredinu i unapređenje demokratskog građanskog društva i državne administracije.\nBrojni gosti su na proslavi, organizovanoj u partnerstvu sa Gradskom upravom Zaječar, uživali u predstavi Reflektor teatra, koju potpisuje dramturškinja Milena Minja Bogavac, a koja na interesantan i kreativan način predstavila ključne oblasti u razvojnoj saradnji Nemačke i Srbije.\nU okviru izložbe pod nazivom “Dela znače” prikazani su postojeći projekti koji se sprovode u Srbiji u različitim oblastima: podrška reformi javne uprave i javnih finansija, edukacija i inkluzija manjinskih grupa, zapošljavanje i informisanje migranata povratnika, reforma stručnog i srednjeg obrazovanja, podsticanje preduzetnika i razvoj malih i srednjih preduzeća u seoskim oblastima, energetska efikasnost i alternativni izvori energije poput biomase, briga o hidroelektranama, zaštita biodiverziteta, upravljanje otpadom i uspostavljanje što bolje regionalne saradnje.\nOsim u Zaječaru, do sada su rezultati nemačko-srpske razvojne saradnje predstavljeni u Beogradu i Subotici, a do kraja godine planiran je obilazak još nekoliko gradova u Srbiji, gde se takođe realizuju značajni projekti.\nBoško Ničić giz nemačko-srpska saradnja pinoletstvo pozorište zaječar predstava Tomas Šib\nPočeli radovi na putu između sela Mali Jasenovac i...\nČetiri osobe novoobolele u Zaječaru od korona virusa\nNičić se telegramom saučešća Episkopu Timočkom...\nNovi rekord u Zaječaru, 43 novoobolela, na Grudnom...


Poljoprivrednicima uskoro dostupno 90 miliona evra iz IPA fondova - Akta.ba\n30.07.2018. 08:07 / Izvor: Alternativna televizija\nPoljoprivrednici i institucije iz BiH koji ispune kriterijume, dobiće 90 miliona evra iz IPA fondova, najavio je Mirko Šarović, ministar spoljne trgovine i ekonomskih odnosa BiH.\nBiH je ostala bez novca za poljoprivredu i ruralni razvoj iz IPA 2 fondova u periodu od 2014. do 2017, jer nije ispunila osnovni preduslov - usvajanje Strateškog plana ruralnog razvoja, što se desilo tek početkom ove godine.\nMinistar spoljne trgovine BiH kaže da su sredstva na raspolaganju naredne tri godine.\n"Od toga, najveći dio koristi imaće neposredni proizvođači, što je novost u odnosu na neke ranije slučajeve i programiranja u nekim drugim oblastima", kaže Šarović.\nIz Direkcije za evropske integracije uvjeravaju da nijedan nivo bh. vlasti neće moći sam da upravlja parama iz EU namijenjenim poljoprivredi, nego će sve zavisiti od izbora Evropske komisije. Trećina novca je namijenjena za projekte u ovoj godini.\n"S obzirom na to da je strategija ruralnog razvoja usvojena 2018. sektor poljoprivrede je mogao biti uvršten u Državni program IPA 2018. U njemu je predviđena podrška u oblasti poljoprivrede i ruralnog razvoja, sigurnosti hrane, veterinarskih i fitosanitarnih standarda u vrijednosti 30 miliona evra", poručuju iz Direkcije za evropske integracije.\nMinistarstvo spoljne trgovine i ekonomskih odnosa BiH i Direkcija za evropske intergracije BiH su se dogovarali oko namjene sredstava mimo dogovorenog mehanizma koordinacije i bez učešća predstavnika Republike Srpske, tvrde u resoru poljoprivrede Srpske. Ako se to nastavi, upozoravaju, može da dođe čak i do blokade projekta.\n"Predstavnici Republike Srpske nisu u potpunosti bili uključeni u sam proces programiranja tih mjera, što u konačnosti može dovesti do određenih problema, kasnije u samoj realizaciji", upozorava Ostoja Šinik, Odjeljenje za poljoprivrednu politiku i međunarodnu saradnju Ministarstva poljoprivrede RS.\nPoljoprivrednici u Srpskoj su skeptični da će novac naći put do njih. I sada očekuju da će većinu "progutati" institucije u Sarajevu.\n"Mi mislimo da veliki dio tog novca treba da se usmjeri prema poljoprivrednim proizvođačima, prema njihovoj organizaciji, proizvodnji. Ono što mi poljoprivrednici znamo je da će veliki dio para otići institucijama BiH i da veoma malo spominju same poljoprivrednike", kaže Vladimir Usorac, predsjednik Udruženja poljoprivrednih proizvođača - mljekara RS.\nZa sredstva iz IPA fondova, moći će da se prijave svi poljoprivrednici iz BiH. Prve javne pozive će na jesen realizovati UNDP u okviru projekta "EU4Biznis".


SVETI STEFAN, CRNA GORA - LETOVANJE - Olympic Travel\nSVETI STEFAN, CRNA GORA - LETOVANJE\nSveti Stefan, mesto u Crnoj Gori poznato pre svega po ostrvu na kom se nalazi hotel koji je sa kopnom povezan veštačkim peščanim sprudom. Peščana prevlaka koja povezuje obalu i ostrvo, ima dve plaže sa peskom i kamenčićima crvene boje. Ovo mesto je danas ekskluzivno odmaralište, a sagradili su ga trgovci i ribari u XV veku koji su tu živeli, 1960. postaje grad hotel i to zahvaljujući poznatim slikarima, Lubardi i Milunoviću, koji su ovaj stari gradić prepoznali kao turističku atrakciju.\nMesto Miločer se nalazi u neposrednoj blizini Svetog Stefana. Sa velikim brojem retkog rastinja, prekrasnom plažom i vrhunskom uslugom hoteli i vile u Miločeru garantuju divan odmor!\nIzmeđu ova dva mala mesta se nalaze kraljeva plaža i kraljičina plaža koja važi za jednu od najlepših plaža na Mediteranu. To je mala plaža, duga oko 200 metara, sa čempresima i maslinama u zaleđu, smeštena ispred letnje rezidencije kralja Nikole, koja je dobila ime po tome što je bila omiljeno letovalište porodice Karađordjević.\nDOČEK NOVE GODINE 2019. U HOTELU AZIMUT LETOVANJE 2019. Hotel Azimut predstavlja jedinstveno utočište koji objedinjuje najviše standarde udobnosti i ekskluzivnosti, gde su svi detalji…\nHOTEL ROMANOV 4* LokacijaHotel se nalazi u najluksuznijem delu crnogorske obale u oblasti Svetog Stefana 80 metara od mora. Jedan je od lepših i modernijih…\nAMAN RESORT SVETI STEFAN 5* LETOVANJE 2019. LokacijaNalazi se u centru Jadranske obale Crne Gore , južno od Budve i između sela Pržno i Svetog Stefana.…


Niška televizija » Sednica Skupštine Grada 29. novembra (VIDEO)\nTagovi: Društvo, grad, Niš, skupstina, Udarne\nNa sednici Skupštine grada Niša koja će biti održana u petak, biće, između ostalog, usvojena deklaracija o borbi protiv trgovine ljudima, odbornici će odlučivati o imenovanju nadzornih odbora ustanova, a biće i razmatran predlog o imenovanju novih i preimenovanju 48 ulica, koje imaju dva, a neke čak tri naziva, najavio je predsednik SG Niša prof. dr Mile Ilić.\nPredsednik SG Niša prof dr Mile Ilić ističe da će u petak Skupština usvojiti deklaraciju o borbi protiv trgovine ljudima. Posebno važno je i to da su predlagači ovog dokumenta sve odborničke grupe, i pozicija i opozijica.\nIlić dodaje i da će biti donete dve odluke koje će pomoći razvoju poljoprivrede, a jedna od njih je i formiranje fonda za poljoprivredu i ruralni razvoj. Nizom odluka biće rešen višegodišnji problem ulica koje treutno imaju po dva, a neke čak i tri naziva.\nInače, na sednici će, između ostalog, biti odlučivano o predlogu da se uprava za obrazovanje, kulturu, omladinu i sport podeli na 3 posebne uprave, biće imenovan upravnik Narodnog pozorišta, a odbornici će razmatrati i predloge odluka o porezima na imovinu, a ustanove bi trebalo da dobiju nadzorne odbore.


Od 1975. godine marokanske sigurnosne snage i Polisario gerila vodile su šesnaestogodišnji rat oko kontrole nad Zapadnom Saharom. Prisilna raseljavanja praćena porastom broja nestalih osoba bila su dijelom sukoba koji se nastavljao i nasljeđivao.\nIzvještaj koji je izdao Američki Biro za demokratiju, ljudska prava i rad pri Državnom odjelu 2001. godine, navodi da su procjene Međunarodne federacije liga za ljudska prava smještene u Parizu da je “između 600 i nekoliko hiljada” nestalih osoba u Maroku bilo posljedica političkog nasilja.\nBrojne masovne grobnice su pronađene i ekshumirane s ciljem identifikovanja pojedinaca koji su nestali ranih sedamdesetih godina. Međunarodne organizacije za ljudska prava kritikovale su i marokansku vladu i Polisario gerilu zbog nepridržavanja minimalnih standarda ljudskih prava.\nNakon završetka potpunih neprijatljstava i nakon primirja koje je nadgledao UN, Polisario i marokanske vlasti su pustile zarobljene u toku rata, tokom niza vježbi koje su tražile i omogućile strane vlade i međunarodne organizacije. Mnogi zarobljenici su se držali izolovani više od jedne decenije. Polisario tvrdi da Vlada Maroka nije uspjela da da odgovor šta se desilo zarobljenicima, što opet Vlada negira.\nU februaru 2007. Maroko je potpisao Međunarodnu konvenciju za zaštitu svih osoba od prisilnih nestanaka. Državno vijeće za ljudska prava koju finansira i koju je uspostavila vlada, odgovorna je za istraživanje slučajeva prisilnih nestanaka. Vlasti su 2012. godine platile više od 5 miliona američkih dolara kao odštetu za 345 osoba.\nSelektivnost i sporost u zvaničnim istragama u slučajevima nestalih kritikovali su predstavnici Sahrawi naroda, zajednice koja je najviše bila pogođena sukobom u Zapadnoj Sahari. Izvještaj o Maroku koji je 2013. izdao Američki državni odjel navodi da 114 slučajeva prisilnih nestanaka za koje su udruženja porodica nestalih tražila rješenje, nisu bila riješena do kraja 2012. godine.


Centralna banka BiH predstavila dinamičku veb platformu za privrednike | Novac.ba\nCentralna banka BiH predstavila dinamičku veb platformu za privrednike\nPredstavnici Centralne banke BiH predstavili su danas dinamičku veb platformu za korištenje statističkih podataka ove banke, koja je namijenjena zaposlenima u komorskom sistemu i privrednicima, prvenstveno onim izvozno orijentisanim.\nDirektor Instituta za edukaciju Spoljnotrgovinske komore BiH Duljko Hasić istakao je danas da je cilj da se putem platforme za korištenje statističkih podataka, koju je uradila Centralna banka BiH, korisnici upoznaju o mogućnostima korištenja softverskih rješenja sa akcentom na statističke izvještaje, prvenstveno o spoljnotrgovinskoj razmjeni.\nHasić je naglasio da se korisnicima nudi preko 70 različitih statističkih izvještaja koji predstavljaju moćan alat za donošenje efikasnih poslovnih odluka.\n„Ovi izvještaji se u svakom trenutku mogu koristiti i prilagođavati funkciji i dobiti željeni rezultat o spoljnotrgovinskoj razmjeni, zemljama porijekla, proizvodima, količinama izvoza i sve ostale podatke koji zanimaju korisnike“, kaže Hasić.\nViceguverner Centralne banke BiH Ankica Kolobarić istakla je da se putem ove prezentacije korisnicima mogu „približiti“ podaci Centralne banke BiH, koja je od svog formiranja te podatke objavljivala u mjesečnim ekonomskim pregledima, kvartalnim publikacijama i godišnjim izvještajima.\n„Razmišljali smo kako da te podatke približimo javnosti, jer kakva je svrha od statističkih podataka ukoliko ne služe za donošenje odluka – od nivoa pojedinca, do firme i zemlje“, rekla je ona.\nOna ističe da je Centralna banka BiH imala namjeru pomoći javnosti da što manje vremena provodi u pronalaženju i kopiranju podataka sa portala i statističkih izvještaja, a da više vremena provedu u analizama tih makroekonomskih trendova i finansijskih podataka BiH.\nKolobarićeva je naglasila da Centralna banka BiH ima obavezu prikupljanja podataka i u monetarnom sektoru, u vladinim finansijama i u realnom sektoru i na osnovu tih podataka bi dobro bilo da se rade prognoze za zemlju i strateško planiranje.\nCentralna banka BiHprezentacijaprivrednicistatistikaweb platforma


Srpski radikali i Hag: Odbrana i zaštita posljednjeg zlikovca | Haški sud | Al Jazeera\nSvi očajnički pokušaji Srbije da od Haga preuzme slučaj optuženih radikala konačno su pali u vodu, piše autor (Tanjug)\nTa rasprava je u srpskoj javnosti prikazana kao skandal. Tadašnji ministar pravde Nikola Selaković kukao je kako se sudija drao na Obradovića, što je poslužilo kao odličan povod Aleksandru Vučiću da napiše protestno pismo predsedniku Tribunala Teodoru Meronu, u kojem je haškoj gospodi poručio da “nauče da poštuju Republiku Srbiju”, a povodom radikala je napisao da se oni terete za “mala” dela te da to nisu ratni zločini. Drugim rečima: isporučujemo samo masovne ubice, a i njih samo kad moramo, ne tražite od nas ovu sitnu kriminalnu boraniju, jer ćemo to shvatiti kao udar na Srbiju. A Srbiju – kako reče Vučić nekih 23.567 puta – niko ne sme da ponižava.\nUzalud su bili svi pritisci, uzalud je predsednik Haškog tribunala pozivao Savet bezbednosti Ujedinjenih nacija da preduzme mere protiv Srbije, uzalud su haški predstavnici tokom poseta Beogradu ponavljali zahtev za izručenje, uzalud je SAD pozivao Srbiju da ispuni svoje međunarodne obaveze – ništa nije pomoglo. Srpske vlasti su se držale principa: Srbija se brani do poslednjeg zlikovca! Ovolika upornost u odbijanju izručenja optuženika nije viđena još od slavne borbe narko-bosa Pabla Eskobara da ga kolumbijske vlasti ne izruče Sjedinjenim Američkim Državama.\nPošto su svedoci izjavili da neće svedočiti na procesu u Srbiji zbog “zabrinutosti za svoju bezbednosti i bezbednost svojih porodica”, što bi ugrozilo sudski postupak i izvršenje pravde, sudija Liu Daćun doneo je odluka da suđenje ipak ne bude ustupljeno Srbiji, već da optuženi radikali budu izručeni Mehanizmu u Hagu. Međutim, teško da će i ovog puta zahtev za hapšenjem i izručenjem radikala uroditi plodom. Vjerica Radeta je izjavila da se ona i Petar Jojić nipošto neće dobrovoljno predati i pozvala se na Ustav Srbije i pomenutu kontroverznu odluku Višeg suda. To što se Srbija potpisivanjem o otvaranju Poglavlja 23. obavezala da će ispuniti sve što Hag od nje zatraži, to što bi Srbija trebalo da se povinuje Interpolu – ovde slabo koga zanima.\nMinistarstvo pravde nije dalo zvaničnu izjavu, a od predstavnika vlasti oglasio se vazda agilni Vladimir Đukanović, poslanik i član Glavnog odbora Srpske napredne stranke. On je na svom Tviter nalogu napisao: “Država nikako ne sme da postupi po idiotskoj odluci kretena u Haškom tribunalu. Vjerica Radeta i Petar Jojić ne smeju biti izručeni zlikovcima u Haškom tribunalu. Sikter od Srbije, zločinci!” A s njim se složio i opozicioni kolega po velikosrpskoj doktrini Boško Obradović, lider Dveri, koji kaže da njegov pokret ne bi izručio nijednog državljanina Srbije “lažnom i antisrpskom sudu u Hagu”.\nUdruženje traži od nadležnih institucija u BiH da reaguju, da Skupštini Srbije i predsjedniku Srbije upute oštru protestnu diplomatsku notu.


Papa još jednom pokazao, da ima dobar ukus - voziće se u automobilu Dacia Duster - Automagazin\nPoglavar Rimokatoličke crkve još jednom je pokazao afinitete ka nešto jeftinijim automobilima. Posle skupocenih automobila iz Daimlerove proizvodnje, kao što je Papamobil na bazi modela ML ili na bazi slavne G-Klase, odluka je najpre pala na Hyundai Santa Fe, a od nedavno se u garaži papa Franje nalazi Dacia Duster.\nVozilo mu je predato u njegovoj rezidenciji u Vatikanu, a automobil su predali Christophe Dridi, direktor kompanije Dacia i Groupe Renault Rumunia i Xavier Martinet, direktor Renault Group Italija. Kao i Hyundai Santa Fe, novi Papamobil Dacia Duster nije blindiran, ali je specijalno prilagođen za potrebe poglavara Rimokatoličke crkve. Automobil je bele boje i opremljen je specijalnom konstrukcijom krova.\nVisina automobila je snižena za 30 mm, kako bi se olakšao ulazak u vozilo.


Vladislav Petković: Kvalitet jedini kriterijum za učešće na Prolećnom festivalu vina\nBack HRANA I PIĆE VINO Vladislav Petković: Kvalitet jedini kriterijum za učešće na Prolećnom festivalu vina\nsubota, 19 maj 2018 11:58\nPo mišljenju mnogih onih koji dugo pamte 85. Međunarodni sajam poljoprivrede u Novom Sadu, koji se održava od 15 - 21. maja, podseća na stare dane, kada je bio jedan od vodećih ne samo jugoslovenskih, već evropskih i svetskih događaja. Tome su osim broja od 1.500 izlagača iz 30 država, kumovale i brojne novine, među kojima izdvajamo prvi Prolećni festival vina, 18. i 19. maja u kongresnom centru „Master“ Novosadskog sajma.\nDok se BeoWine od 2010. godine održava u okviru prestižnog Sajma turizma u Beogradu, intenzivno promovišući vinski turizam, akcenat na Prolećnom festivalu vina kao delu najznačajnije sajamske manifestacije u Jugoistočnoj Evropi, prevashodno je fokusiran na njegov poslovni segment, odnosno povezivanje privrednika. - Međunarodni sajam poljoprivrede u Novom Sadu je najveća manifestacija u regionu i prirodno je da se u okviru nje održava ovakav jedan događaj. Imamo veliko iskustvo u organizaciji manifestacija ovog tipa - kaže gospodin Vladislav Petković, jedan od organizatora festivala, i dodaje da bez obzira na njegov naziv, on je ne samo vinski, već podjednako promoviše i proizvođače rakija i proizvođače suvomesnatih proizvoda, sireva, i da se u određivanju učesnika uvek rukovode samo jednim kriterijumom, a to je kvalitet izloženog proizvoda.\nGospodin Petković ističe prisusutvo renomiranih vinarija iz Srbije, ekskluzivnih vinarija i vina iz Italije, Španije, i poseban kuriozitet - originalnih francuskih konjaka. Festival je okupio i najbolje proizvođače domaćih srpskih rakija, iako ih ove godine nema puno, naveo je to kao domaći zadatak za sledeću godinu. Sigurno je da se vinarije poput Vinarije „Radovanović“, Vinarije „Zvonko Bogdan“, Vinarije „Jelić“ i mnogih drugih, pojavljuju samo na pažljivo probranim mestima. Upravo su one reper očekivanja od ovog i sličnih događaja. - Mi ostvarujemo dugogodišnju uspešnu saradnju sa najboljim srpskim vinarijama, koje nas rado prate i uvek su prisutne na sajmovima koje organizujemo, što govori o nivou našeg rada - objašava gospodin Petković. On je svim poštovaocima i ljubiteljima vina uputio poziv da u subotu posete ovu manifestaciju. Tokom celog dana, ulaz na Prolećni festival vina je slobodan. Za degustaciju vina i rakije potrebna vam je samo čaša, za koju u ovom slučaju treba da izdovojite 300 dinara, ali ako je vratite, trešak će biti refundiran, što praktično znači da imate jedinstvenu priliku da degustirate vina i rakije potpuno besplatno.\nViše fotografija na našoj Facebook stranici: www.facebook.com/ topsrbija


Ulica Sime Pogačarevića dobila novo LED osvetljenje | Televizija Leskovac\nUlica Sime Pogačarevića dobila novo LED osvetljenje\nNakon rekonstrukcije kolovoza i vodovodne mreže, kao i izgradnje kanalizacione, ulica Sime Pogačarevića, koja se poklapa sa deonicom puta Leskovac-Vlasotince, dobila je i novo osvetljenje, 62 LED svetiljke. U ovu investiciju Javno preduzeće „Putevi Srbije“ uložilo je 26, 9 miliona dinara.\nSvetiljke sa LED izvorima svetlosti postavljene su na novim čelično cevastim pocinkovanim stubovima, sa kablom dužine od 1900 metara.\nRekonstrukcija ovog dela puta Leskovac-Vlasotince jedan je od značajnijih projekata koji su obeležili prethodnu godinu, a koji su udruženim snagama realizovali Javno preduzeće „Putevi Srbije“ i Grad Leskovac.\n„U rekonstrukciju 6,5 kilometara saobraćajnice Putevi Srbije su uložili 283,3 miliona dinara, a radovi si izvedeni na kolovoznoj konstrukciji, odvodnjavanju i hidrotehničkim objektima, na mostovskim konstrukcijama, na izmeštanju stubova rasvete i teklekomunikacija i na saobraćajnoj signalizaciji– istakla je na konferenciji za medije Aleksandra Đorđević, član Gradskog veća.\nU rekonstrukciju vodovodne i izgradnju kanalizacione mreže na ovoj saobraćajnici iz gradske kase izdvojeno je 42, 2 miliona dinara.\nTags: led osvetljenje, ulica sime pogačarevića\nNaredne nedelje počinju radovi na rekonstrukciji gradskog stadiona


Stefanović ponosan na svoje odbojkaše - Sportske.net\nStefanović ponosan na svoje odbojkaše\nTrener odbojkaša Novog Pazara Saša Stefanović rekao je da najviše žali zbog poraza od Crvene zvezde u drugoj utakmici polufinala plej-ofa.\nZvezda u finalu posle još jednog maratona!Nova pobeda, Zvezda na pragu finala!Zvezdin ''brejk'' u Novom Pazaru!Novi maraton u "Pendiku" - Pazar ponovo bolji od ZvezdeBožović: ''Polufinale sa Zvezdom bez favorita''\nCrveno-beli su u polufinalnoj seriji slavili sa 3:1 u pobedama i plasirali se u finale, a Saša Stefanović je istakao da je ponosan na sve što su njegovi igrači uradili tokom sezone.\n"Dobili smo utakmicu u Kupu Srbije na jednu loptu, kao i oni u prvenstvu, pretpostavljam da je tako najpravednije. Žalim što nismo rešili jednu situaciju u drugom meču, čime smo izgubili prednost domaćeg terena. Momci se nišu štedeli, zalagali su se isto protiv Spartaka iz Ljiga, Kleka, Crvene zvezde ili PAOK-a, pa smo svi smo ponosni", rekao je Stefanović.\n"Odigrali smo sa Zvezdom sedam zvaničnih mečeva, a imali smo prethodno i dva trening duela, pa se odlično poznajemo. Kolega Dragan Kobiljski je tokom sezone malo lutao sa postavom, ali je na kraju našao dobitnu kombinaciju", dodao je Stefanović.\nNovopazarci su u četvrtoj utakmici u Beogradu više puta protestovali zbog odluka sudija Igora Miljkovića i Aleksandra Petrovića.\n"Igrači su nervozniji što su utakmice veće. Raste pritisak i više se 'skače' na sudije. Kako se sezona bliži kraju, stiže umor i dolazi do pada koncentracije, što važi i za aktere na terenu i za arbitre. To bi bio moj komentar na jučerašnje suđenje", naveo je Stefanović.\nOn je ocenio da je Novi Pazar ove sezone imao fenomenalne ljude u ekipi, pre svega po karakteru, kao i da je publika to znala da prepozna.\n"Navijači su predstavljali vetar u leđa, vremenom ih je bilo sve više na tribinama. Uprava nas je maksimalno ispratila, bili su uvek uz nas, što se i osetilo. Živeli smo kao porodica, bilo je prelepo. Voleo bih da ostanemo zajedno i sledeće sezone, ali ne znam koliko je to realno. Mnogima je skočila cena. Videćemo, razgovori tek predstoje", kazao je Stefanović.\nOdbojkaši Novog Pazara ove sezone ostvarili su najveći klupski uspeh osvajanjem kupa Srbije, kada su na domaćem terenu najpre savladali Crvenu zvezdu (3:2), a u finalu i novosadsku Vojvodinu (3:0).


Uručeni sertifikati učesnicima programa kulturnih razmena\nSvečana dodela sertifikata za kandidate koji su uspešno završili program kulturnih razmena održana je u prostorijama Centra za afirmaciju i razvoj u Beogradu. Kandidatima je uručen sertifikat a nakon dodele su uz osmehe razmenili različita evropska i prekookeanska znanja i iskustva.\nCentar za afirmaciju i razvoj je regionalna organizacija sa sedištem u Beogradu, Banjaluci i Sarajevu, usmerena ka planiranju projekata za mlade i njihovoj realizaciji. Jedan u nizu značajnih aktivnosti Centra jeste Program kulturnih razmena, namenjen mladima iz regiona, uzrasta od 18-30 godina.\nDragana Vukadinović, izvršna direktorka Centra za afirmaciju i razvoj izjavila je ovim putem da je program pokrenut 2015. od samog osnivanja Centra, čime ujedno predstavlja najvažniji segment organizacije. “Zamisao projekta je da se mladima iz Srbije, Hrvatske, Bosne i Hercegovine, Crne Gore pruži mogućnost da provedu izvestan period u inostranstvu, gde će kroz druženje s porodicom iz prve ruke upoznati novu kulturu i naučiti bar još jedan strani jezik. Pored toga, steći će nova poznanstva sa ljudima iz celog sveta i proputovati različitim predelima Evrope, SAD ili Kine. U skladu sa aktivnostima centra, nastavićemo da podstičemo mlade u regionu ukazujuću im na niz mogućnosti koje naša organizacija pruža“.\nTrenutno su otvorene prijave sa 16 zemalja za program kulturnih razmena a najveće interesovanje među kandidatima izazivaju Turska, SAD, Nemačka i naravno Španija i Italija u toku letnjeg perioda.\nNađa Erić je bila uspešna učesnica programa sa Španijom, a tokom boravka u Barseloni kako kaže bilo je ludo i nezaboravno. Tamo je stekla prijateljicu s kojom provodi vreme čak i nakon povratka sa programa. ,,Za program sam se prijavila sa ciljem da izađem iz svoje sigurne ušuškane zone i to sam definitivno dobila ovim programom. Bila sam u lokalnoj španskoj porodici i drago mi je što sam mogla da osetim lokalitet i njihov način života. Život je preokret i svima bih preporučila da se ne boje nečeg novog i izađu iz zone komfora.”\nSvi kandidati imaju slobodno vreme koje uglavnom koriste za upoznavanje novih mesta zajedno sa porodicom u kojoj borave ili samostalno.\nJelena Ursuljanović, učesnica programa, provela je mesec i dve nedelje na severu Italije u Bergamo, u blizini Milana. Bila je skeptična povodom odlaska ali ljubav prema Italiji kaže nije mogla da čeka. ,,Moj odlazak na program sam planirala za 2020. međutim to nije bilo izvodljivo zbog pandemije. Po dolasku u Italiju moja porodica me je u potpunosti prihvatila i oduševila. Imala sam priliku da vidim Italiju iz ugla pravog italijana a ne turiste i to je ono što sam oduvek želela. Jako lepo životno iskustvo.’’\nImajući u vidu iskustva kandidata, može se zaključiti da učešće u internacionalnim programima, poput programa kulturnih razmena, doprinosi boljem okruženju kao i unapređenju kvaliteta života mladih. Kandidati su se na ceremoniji složili da su boravkom u željenim zemljama naučili i prihvatili specifičnosti i običaje koje svaka kultura nosi – od jezika, temperamenta ljudi, kvaliteta života. Osvrnuli su se na lepe i nezaboravne uspomene na koja će se uvek rado sećati, a pojedini ponovo planiraju da ih naprave uz pomoć programa. Svim budućim kandidatima poručuju da budu hrabri i odvaže se na ovakvo iskustvo.\nUkoliko i ti želiš da saznaš više o našim programima kulturnih razmena pogledaj OVDE\n← Iskustvo koje se prepričava\nU Americi sam doživela dobru i korisnu promenu →


STRAVIČNO OTKRIĆE: Tekući hemijski napad na muškarce očigledno funkcioniše! Evo šta se dešava... | Vestinet.rs\nPočetna U FOKUSU\tSTRAVIČNO OTKRIĆE: Tekući hemijski napad na muškarce očigledno funkcioniše! Evo šta se dešava…\nSTRAVIČNO OTKRIĆE: Tekući hemijski napad na muškarce očigledno funkcioniše! Evo šta se dešava…\nTekući hemijski napad na muškarce očigledno funkcioniše kako je planirano, uz nove dokaze koji pokazuju da je broj spermatozoida kod muškaraca pao rekordno nisko.\nPrema podacima, prosečni nivoi sperme kod odraslih muškaraca su pali za oko 50 odsto tokom poslednjih 40 godina, a kraj nije na vidiku, upozoravaju stručnjaci.\nTim međunarodnih naučnika je analizirao podatke od skoro 43.000 muškaraca koji žive u desetinama industrijskih zemalja kako bi došli do ovog zaključka.\nMeđutim, njihovo istraživanje, objavljeno u časopisu Human Reproduction Update, ukazuje na to da se broj spermatozoida drastično smanjuje širom sveta, uključujući i zemlje u razvoju.\nOva studija podržava ranije istraživanje koje ukazuje na to da je broj spermatozoida u progresivnom padu već nekoliko godina.\nIstovremeno, rečeno je da je stopa plodnosti prilično stabilna, uprkos činjenici da mnogi parovi imaju problem sa začećem.\nCela ova situacija je zlonamerna ne samo za budućnost samo muškaraca, već i ljudske vrste u celini, koja postaje sve više androgena kao posledica stvari kao što su ksenobiotici sa hormonskom aktivnošću (EDC).\n“Ovo je hitan poziv za buđenje za istraživače i zdravstvene vlasti širom sveta da istraže uzroke naglog pada u broju spermatozoida, sa ciljem prevencije,“ rekao je dr Hagaj Levin, jedan od vodećih autora studije.\nHemikalije za useve su naviše doprinele smanjenju broja spermatozoida, kažu naučnici\nOvi nalazi mogu biti šok za ljude koji su pod iluzijom da se društvo “razvija,“ i da čovečanstvo postaje sve pametnije i snažnije sa svakim novim tehnološkim napretkom.\nNakon pregledanja podataka koji se nalaze u više od 7.000 studija na ovu temu, ono što su istraživači koji su učestvovali u ovoj novoj studiji otkrili je činjenica da je stanje modernog muškarca uglavnom posledica načina na koji se svet promenio sa industrijalizacijom.\nKako se ispostavilo, hronična izloženost hemikalijama je najviše doprinela muškoj neplodnosti, kaže Šana Svon, reproduktivni epidemiolog iz medicinske škole Ikan u Njujorku.\nPo njenom mišljenju, izloženost majke ovim hemikalijama tokom trudnoće može imati katastroalan uticaj na njeno nerođeno dete, naročito kada je to dete dečak.\n“Izloženost majke određenom broju hemikalija može značajno promeniti reproduktivni trakt kod dečaka,“ rekla je Svonova.\nGojaznost je još jedan od glavnih uzroka smanjenja broja spermatozoida, jer nezdrava ishrana obeležena prekomernom konzumacijom rafinisanog šećera i jednostavnih ugljenih hidrta direktno sprečavaju telo muškarca da proizvodi zdravu koncentraciju testosterona.\nShodno tome, kod takvih muškaraca može postati dominantan estrogen, što dovodi do povećanja telesne težine i smanjenja proizvodnje spermatozoida.\nI ko bi mogao zaboraviti na stres, koji je verovatno ubica broj jedan u savremenom svetu. Stalna briga, anksioznost i zauzetost su verovatno još jedan od glavnih uzroka smanjenja broja spermatozoida.\nOdlazak na posao u slabo osvetljenu kanelaraju na osam ili više sati dnevno, umesto obavljanja fizičkog rada napolju na prirodnoj sunčevoj svetlosti kao i ljudi u prošlosti, takođe nije od pomoći.\nUzimajući u obzir svo zagađenje životne sredine, farmaceutske lekove, plastične hemikalije, prerađenu hranu, elektromagnetno zračenje, hemikalije za useve i druge toksine kojima su današnji muškarci izloženi, nije ni čudo što njihova osnovna fiziologija prolazi kroz neke značajne promene.\n“Mislim da su ovo izuzetno zabrinjavajuća otkrića,“ istakla je Svonova, napominjući da hronični stres ubija muškarce.\n“Postoji veliki broj faktora koje bismo mogli da grupišemo po naslovom “savremeni život“ koji možda igraju ulogu u ovome što vidimo.“\nspermatozoidiTekući hemijski napad na muškarcevesti\nDEJAN LUCIC ZAPANJIO SRBIJU: PUCANJ u Olivera Ivanovica je pucanj u TRAMPA!


Čudesni saundtrek Wesa Andersona | CityMagazine\n1. Faces, „Ooh La La“ (u filmu Rushmore)\nFantastični Randall Poster, koji radi na filmovima kao muzički supervizor, predstavlja Andersonovu desnu ruku još od 1992. godine, ali on istovremeno sarađuje i sa nizom sasvim različitih reditelja – poput Sama Mendesa ili Martina Scorsesea. Međutim, on tvrdi da je njegov rad sa Wesom drugačiji i da počinje već od scenarija, te da su muziku rokenrol bendova u odelima birali za film Rushmore po njegovom glavnom junaku, Maxu Fisheru. Kako kaže, i dalje ga iznenađuje što ga podilaze žmarci od upravo ove scene.\n2. The Clash, „Police and Thieves“ (u filmu The Royal Tenenbaums)\nPoster tvrdi kako nekada njegova i Wesova saradnja neka ide toliko daleko da o muzici razmišljaju čak i dok još uvek ne postoji ni scenario. Kada je u pitanju film The Royal Tenenbaums, srž priče se nalazio u toj jednoj rečenici o liku Richija Tennenbauma, te su odatle i počeli sa radom. Pesmom Police and Thieves, kako kaže, hteli su da unesu duh pank roka među odnose ove čudne porodice.\n3. Seu Jorge, „Queen Bitch“ (u filmu The Life Aquatic With Steve Zissou)\nJednom prilikom kada su se Poster i Anderson sreli kako bi reditelj sa svojim saradnikom podelio nove stranice svog scenarija, došli su do rečenice „Pelé dolazi na dok i peva pesmu Davida Bowiea na portugalskom“. Tako su pozvali brazilskog muzičara Seu Jorga i snimili smo zajedno 13 Bowievih pesama na portugalskom, ali su se na kraju odlučili da iskoriste samo ovu.\n4. Satyajit Ray, „Charu’s Theme“ (u filmu The Darjeeling Limited)\nKako je ove pesme nemoguće bilo pronaći u bilo kom digitalnom obliku, Poster je morao da ide i lično se upozna sa sa porodicom i fondacijom Satyajita Raya. Trebalo mu je neko vreme, ali naposletku je uspeo da ih ubedi da se sva remek dela ovog muzičara prebace sa trake na nešto dugotrajnije, te Poster danas tvrdi da je ovo svakako najautentičnija i najzanimljivija muzika koju su on i Wes ikada koristili.\n5. The Bobby Fuller Four, „Let Her Dance“ (u filmu Fantastic Mr. Fox)\nPoster kaže kako je pre deset godina prvi put odsvirao ovu pesmu Wesu Andersonu, ali da su osetili da je najbolje da je sačuvaju i izvuku iz fioke nešto kasnije, te se upravo to dogodilo za film Fantastic Mr. Fox. Randall Poster kaže kako mu je to i dalje jedan od omiljenih trenutaka u Wesovim filmovima.\n6. Françoise Hardy, „Le Temps de l’Amour“ (u filmu Moonrise Kingdom)\nPoster i Anderson su na francusku gospođicu Hardy naleteli kada su radili reklamu za japanske mobilne telefone, i od tada su je – kao i prethodno pomenutu numeru – čuvali za pravi trenutak. Čini se da je ova njena pesma u filmu Moonrise Kingdom legla savršeno, a Poster tvrdi da ovakvih muzičkih blaga on i Wes Anderson kriju još, za buduće projekte.\nPogledajte trejler filma „The Double“ nastalog na osnovu romana Dostojevskog film · filmska muzika · muzika · saundtrek · wes anderson


Dani poljoprivrednika opštine Gračanica GracanicaOnline.Info\nDani poljoprivrednika opštine Gračanica\nU okviru ovogodišnjeg programa „Dani opštine Gračanica“, u Donjoj Gušterici će se 19. septembra održati sajamska manifestacija „ Dani poljoprivrednika opštine Gračanica“ koju organizuje Gračanička inicijativa za održivi razvoj (GIOR).\nProgramom je predviđeno da najuspešniji poljoprivredni proizvođači iz naše opštine, ali i sa čitave teritorije Kosova i Metohije, predstave svoje proizvode.\nOrganizatori saopštavaju da će na ovogodišnjem sajmu biti predstavljena i poljoprivredna mehanizacija kao i novi preparati i metode za tretiranje i negu biljaka.\nIdeja sajma je i da se stručnim i teorijskim savetima pomogne poljoprivrdnicima da unaprede proizvodnju i kvalitet svojih proizvoda. Iz tog razloga, biće organizovano i predavanje profesora sa Poljoprivrednog fakulteta u Lešku iz oblasti voćarstva i pčelarsta, istuču oranizatori sajma poljoprivrede.\nPoseban štand na sajmu, kako se navodi, imaće i institucije koje kroz različite programe finasijki podržavaju i pomažu razvoju poljoprivrede.\nU okviru „Dana poljoprivrednika“ biće ogranizovana „Pogačijada“ takmičenje u pravljenju najoriginalnije kosovske pogače, kao i bogat kulturno umetniči program u kome će nastupati ansambl Venac i brojna Kulturno umetnička društva sa centralnog Kosova.\nPoljoprivrednici koji žele da se sa svojim proizvodima predstave na ovom sajmu mogu se prijaviti do 10. septembra, a takmičarke koje će učestvovati u „Pogačijadi“ do 15.septembra, saopštili su organizatori manifestracije „ Dani poljoprivrednika opštine Gračanica“.\nPrevious Otvoren radio-televizijski centar u Gračanici\nNext Gračanica bez vode zbog havarije na glavnoj vodovodnoj cevi\n17. oktobra 2021., 07:37


Vesti online / Vesti / Svet / Turska: Od SAD zavisi da li ćemo kupiti ruske PVO sisteme\n"Ankara može da nastavi sa kupovinom ruskih protivraketnih sistema S-400 ako Sjedinjene Američke Države odbiju da isporuče raketni sistem 'Patriot'", izjavio je turski ministar spoljnih poslova Mevlut Čavušoglu.\n- Ukoliko nam Sjedinjene Američke Države ne prodaju "Patriot", kupićemo drugi S-400, ili drugi sistem protivvazdušne odbrane - rekao je Čavušoglu za televiziju NTV, ukazujući da Sjedinjene Američke Države ne garantuju Turskoj prodaju svojih sistema za protivvazdušnu odbranu.\nOn je nazvao apsurdnim izjave Vašingtona koje dovode u sumnju dalje prisustvo Turske u NATO-u zbog kupovine S-400.\n- Neke zemlje NATO-a imaju S-300 i to ne protivreči članstvu u Alijansi - istakao je on.\nČavušoglu je takođe naveo da će Ankara naći zamenu za lovce F-35 ako Sjedinjene Američke Države odbiju da ih isporuče, zbog toga što je Turska kupila S-400.\n- Ako ne uspemo da nabavimo F-35, onda će Turska kupiti slične avione od drugih zemalja. I to će se nastaviti sve dok ne počne proizvodnja naših sopstvenih lovaca pete generacije - objasnio je ministar.\nTurska je ranije saopštila da neće odustati od planova za kupovinu S-400 i da će prva serija PVO sistema doći u zemlju u julu. Sjedinjene Američke Države su izjavile da sistemi S-400 ne odgovaraju standardima NATO-a, prete sankcijama zbog njihove kupovine i više puta su govorile da bi mogle da odgode ili odustanu od prodaje Turskoj najnovijih aviona F-35.


Sa Kosova u inostrtanstvo preko Beograda › Made-in-Germany.rs\nPo postignutom sporazumu koji bi trebalo da bude sproveden u naredna dva meseca, građani Kosova moći će da koriste aerodrom u Beogradu za putovanja u inostranstvo, a to pravo oni će ostvarivati na osnovu privremenih putnih dokumenata.\nRadne grupe Beograda i Prištine postigle su dogovor o slobodnom kretanju, koji se osim na pet graničnih prelaza između Srbije i Mađarske i Hrvatske, odnosi i na međunarodni aerodrom „Nikola Tesla“ u Beogradu. U saopštenju visoke predstavnice EU za spoljnu politiku i bezbednost Ketrin Ešton hvali se postizanje ovog sporazuma, ali se ne navode njegovi detalji, a članovi radnih grupa Beograda i Prištine nakon sastanka održanog u Briselu nisu se obraćali javnosti, prenose srpski mediji.\nOvakav sporazum predstavlja značajan korak ka uspostavljanju redovnog aviosaobraćaja između Beograda i Prištine. Sa početkom njegove primene otvoriće se mogućnost da neka aviokompanija uspostavi i redovnu liniju sa Kosovom, u skladu sa komercijalnim interesima. Kosovska aviokompanija „Belle Air“ nedavno je bankrotirala, nakon čega je prištinski aerodrom, uprkos ogromnom potencijalu, počeo da beleži pad broja putnika.\n„Germanwings“ na jesen napušta Beograd\n„Germanvings“ od jeseni ne leti za Srbiju\nOd MiG na 24/09/2014 / Transport, Turizam / Ostavite komentar\nUspostavljena aviolinija Beograd - Tirana\nKreće obnova Golubačke tvrđave


EDI RAMA I AMERIČKA PRIVRENA KOMORA NA KiM: Pozdravljaju sporazum iz Vašingtona | Novosti.RS\nMeđutim, sporazumom potpisanim u Vašingtonu, Kosovo je obavezno da postane deo ove inicijative.\n„Dve strane će se pridružiti„ mini šengenskom prostoru “koji su Srbija, Albanija i severna Makedonija najavile u oktobru 2019. godine i u potpunosti će iskoristiti njegove beneficije“, navodi se u sporazumu.\nNa konferenciji za štampu, Hotiju je postavljeno I to pitanje , za koje je rekao da ga je Tramp zamolio da Kosovo bude deo inicijative.\n„Što se tiče Minishengena, mi verujemo da je naša krajnja destinacija integracija u EU i liberalizacija viznog režima. „Tramp je tražio da budemo deo ove inicijative i mi smo je prihvatili“, rekao je Hoti.\nAlbanski premijer Edi Rama takođe je reagovao na ovo pitanje na Tviteru, gde je napisao da je mnogo vremena izgubljeno na ambicioznom projektu Šengenskog Regiona, ali bolje kasno nego nikada.\n„Šteta je što je izgubljeno toliko vremena za slaganje sa Regionalnim Šengenom, kao ambiciozni projekat od nacionalnog interesa za razvoj kroz povećanje saradnje i kao još jedan podsticaj za evropske integracije naših zemalja. „Bolje kasno nego nikad, zahvaljujući prijateljskoj Americi“, piše Rama.\nAmerička Privredna Komora na Kosovu pozdravlja potpisivanje Sporazuma o ekonomskoj normalizaciji između Kosova i Srbije, što će stvoriti mogućnosti za jačanje privatnog sektora i otvaranje potencijala obe zemlje za ubrzani ekonomski rast.\n„Normalizacija ekonomskih odnosa između Kosova i Srbije otvara put za dalji razvoj zemlje, nudeći nove mogućnosti za povećanje razmene robe, privlačenje stranih direktnih investicija i punu ekonomsku integraciju u regionu zapadnog Balkana “, kaže se u saopštenju APK.\nPrema ovoj komori, adresiranje ekonomskih pitanja pomoći će obema zemljama u pogledu ekonomskog rasta i otvaranja novih radnih mesta, dok će ulaganja u železničku i putnu infrastrukturu, kao i operacionalizacija integrisanog graničnog prelaza olakšati kretanje ljudi i roba.\nAmerička privredna komora ponavlja da jačanje ekonomskih odnosa Kosova sa susednim zemljama doprinosi poboljšanju imidža zemlje, istovremeno pozdravljajući današnji sporazum kao veoma važan korak ka preko potrebnom ekonomskom napretku zemlje.\nEdi Rama pregovori u Vašingtonu dijalog Beograda i Prištine pregovori Beograda i Prištine sporazum u Beloj kući\nNETANJAHU ZAHVALIO VUČIĆU: Za premeštanje ambasade u Jerusalim\nIZRAELSKI premijer Benjamin Netanjahu zahvalio je danas predsedniku Srbije Aleksandru Vučiću na odluci "da prizna Jerusalim za glavni grad Izraela" i prebaci ambasadu Srbjie u taj grad.\n04. 09. 2020. u 20:19


Delić: Pomoći ćemo svim poslovnim subjektima kojima je zabranjen rad\nZaključkom Vlade KS o zabrani rada ugostiteljskih objekata obuhvaćene su djelatnosti restorana i ostalih objekata za pripremu i usluživanje hrane\nMinistar privrede Kantona Sarajevo Adnan Delić poručio je da će Vlada KS i resorno ministarstvo u narednih 30 dana pomoći svim privrednim subjektima kojima je zabranjen rad, kroz uplatu minimalne neto plate i doprinosa.\n– Kada su ove šifre djelatnosti u pitanju, na području KS posluje oko 1.781 privredni subjekt, koji upošljava oko 6.174 radnika. Svima kojima će biti zabranjen rad od sutra u pet sati, nadoknadit ćemo minimalnu neto plaću i minimalne doprinose na nivou Federacije BiH za svaki dan rada koji im je zabranjen odlukom Vlade. To ćemo uraditi po hitnim procedurama i u što kraćem roku. Uplatu ovih sredstava izvršit ćemo u narednih 30 dana – rekao je Delić.\nDelić je pozvao građane na maksimalno poštivanje propisanih epidemioloških mjera, da čuvaju svoje i zdravlje svojih najmilijih, kako bi što prije suzbili pandemiju koronavirusa na području Kantona Sarajevo.\nZbog drastično pogoršane epidemiološke situacije, u Kantonu Sarajevo večeras u 21 sat pa do pet sati ujutro, u narednih 15 dana, na snagu stupa zabrana kretanja. Također, na period od 15 dana, počevši od 20. marta ove godine u pet sati, zabranjuje se rad ugostiteljskih objekata u Kantonu Sarajevo, uz dozvoljenu dostavu hrane i pića.\nZaključkom Vlade KS o zabrani rada ugostiteljskih objekata obuhvaćene su djelatnosti restorana i ostalih objekata za pripremu i usluživanje hrane (KD 56.10), te djelatnosti pripreme i usluživanja pića (KD 56.30), saopćeno je iz Službe za protokol i press KS-a.\nČulo se deset hitaca: Policija uhapsila napadača koji je ranio dvije osobe\nDvije osobe ranjene u pucnjavi u Sarajevu, policija traga za napadačem


FOTO / Sorensen u Banjoj Luci dobio specimen biometrijskog pasoša - Klix.ba\nOdštampan milioniti pasoš\n/Sorensen u Banjoj Luci dobio specimen biometrijskog pasoša\n7.12.2011. u 12:19\nSorensen u Banjoj Luci dobio specimen biometrijskog pasoša\nDirektor Agencije za identifikacione dokumente, evidenciju i razmjenu podataka BiH (IDDEEA) Siniša Macan uručio je danas u Banjoj Luci ambasadoru Peteru Sorensenu, šefu Delegacije Evropske unije u BiH i specijalnom predstavniku EU, specimen biometrijskog pasoša.\nSiniša Macan i Peter Sorensen (Foto: G. Kec/Sarajevo-x.com)\nSvečanost u Banjoj Luci organizirana je povodom štampanja milionitog biometrijskog pasoša u BiH.\nNakon dobijanja pasoša, Sorensen je rekao da su u BiH preduzete sve mjere osiguranja dokumenata i da je bezvizni režim najopipljiviji rezultat saradnje EU i BiH.\nOn je naglasio da BiH trenutno ima milion odštampanih sigurnih pasoša, koji su "izdavani tako da je EU mogla dati zeleno svjetlo za bezvizni režim građanima BiH".\n''Na ovaj način sredstva i fondovi EU dobro su iskorišteni za projekte izdavanja ličnih dokumenata'', naveo je šef Delegacije Evropske unije u BiH\nDirektor IDDEEA-e Siniša Macan podsjetio je da se u BiH više od dvije godine izdaju biometrijski pasoši te da proces izdavanja dokumenata ide dobro.\n''Procedura izdavanja novih ličnih karata bit će slična sadašnjoj. Nadam se da ćemo uz pomoć Evropske komisije i institucija u BiH uspješno nastaviti razvoj sistema identifikacionih dokumenata'', poručio je Macan, dodajući da je u sistemu izdavanja pasoša uvezano više od 130 lokacija u BiH.


Privrednici neće članstvo u PKS - Ozonpress :: internet portal\nTag: članstvo, PKS, privrednici, Udruženje za zaštitu ustavnosti\nUdruženje za zaštitu ustavnosti zatražilo je da Ustavni sud privremenom merom spreči primenu zakona kojim se privrednici obavezuju na obavezno članstvo u privrednoj komori Srbije.\nU saopštenju za javnost, Udruženje navodi da je Ustavnom sudu već podneta inicijativa za ocenu zakonitosti te obaveze, ali kako ona stupa na snagu 1. januara naredne godine, traži se privremena mera koja bi, pre odlučivanja o tome, sprečila posledice primene nove regulative.\n– Pred Ustavnim sudom se od 1. novembra 2016. godine, ne nalazi više samo inicijativa za ocenu ustavnosti Udruženja za zaštitu ustavnosti i zakonitosti (UZUZ) obaveznog članstva u Privrednoj komori, već predlog iza koga je stalo 47 narodnih poslanika. Takođe, veliki broj privrednika javno je podržao projekat UZUZ „Borba za slobodu preduzetništva“. Nakon medijskog pritiska, Privredna komora je izašla sa saopštenjem da će smanjiti članarinu i promeniti način obračunavanja plaćanja članarine. Međutim, nakon više od mesec i po dana od javnog obećanja, takva odluka nije objavljena, što izazivu opravdanu bojazan da je obećanje bilo iznuđen potez ne bi li se amortizovala pobuna privrednika – navodi UZUZ u saopštenju i podseća da je i sadašnji ministar privrede izašao sa obećanjem da se članarina neće plaćati nakon prve godine obaveznog članstva, čime se obavezao na iniciranje promene postojećeg zakona, pošto takva garancija mora biti zakonski utemeljena.\nU tom udruženju, izračunali su da će nova obaveza, ukoliko Ustavni sud privremenom merom ne zaustavi primenu do odlučivanja o njenoj usklađenosti sa zakonom, čak i prema najavljenom smanjenju članarine privredu koštati 2,2 miliona dinara dinara.\nUZUZ ističe da se inicijativa koju su podneli zasniva na članu 55 Ustava, koji garantuje „pravo da se ostane izvan svakog udruženja“. Takođe, Udruženje se poziva i na Evropsku konvenciju o zaštiti ljudskih prava i sloboda, ukazujući da Komora nije formirana da zaštiti javnopravni već privatni interes svojih članova, koji stoga imaju pravo da sami odluče da li im je takva zaštita potrebna ili ne. Ograničenje koje se privrednicima nameće u suprotnosti je sa proklamovanom slobodom preduzetništva, navode u UZUZ-u.\n– Obavezno članstvo u PKS može dovesti do toga da određeni privrednici procene da je dalje poslovanje neisplativo, te mogu zatvoriti firme, kompanije iz IT industrije, na primer, mogu preseliti sedišta iz Srbije u zemlje poreskih rajeva a smanjena finansijska rentabilnost može dovesti i do otpuštanja radnika. Takođe činjenica da privrednici ne žele obavezno članstvo generiše potencijalnu društvenu krizu i podseća na reformu pravosuđa kojoj su se protivile sudije i tužioci, kao i reformu advokature koja je produkovala štrajk advokata i paralizu pravosuđa. Obe „reforme“ neslavno su propale uz ogromnu društvenu nestabilnost – naglašavaju u UZUZ-u i očekuju da osim Ustavnog suda reaguje i ministar privrede koji ne snosi odgovornost za uvođenje te obaveze, ali ima odgovornost u sprečavanju buduće krize.


Ambasadorka SAD u UN podnela ostavku - Bum Sport Music Radio | Bum Sport Music Radio\nVAŠINGTON – Predsednik SAD Donald Tramp izjavio je danas da je prihvatio ostavku ambasadorke SAD u UN Niki Hejli, koja će napustiti tu funkciju na kraju ove godine, prenosi Rojters.\nNavodi se da je Tramp u obraćanju iz Ovalnog kabineta rekao da mu je Hejlijeva pre šest meseci kazala da želi da neko vreme napravi pauzu i pohvalio je da je radila “neverovatan posao”.\nAP prenosi da je Tramp kazao i da su njih dvoje “rešili mnogo problema”.\nAmerički sajt “Aksios” objavio je, pozivajući se na dva dobro obaveštena izvora, da je ambasadorka SAD u UN Niki Hejli podnela ostavku na tu funkciju i da ju je američki predsednik Donald Tramp prihvatio.\nPortparolka Bele kuće Sara Sanders saopštila da će se Tramp i Hejlijeva sastati u Ovalnom kabinetu u 10:30 časova po lokalnom vremenu.\n“Velika objava sa mojom prijateljicom ambasadorkom Niki Hejli u Ovalnom kabinetu u 10:30 časova”, naveo je Tramp na Tviteru.\n“Njujork tajms” navodi da ostavkom Hejlijeve Bela kuća ostaje bez jednog umerenog republikanskog glasa u spoljnopolitičkom timu Trampovog kabineta.\n“Njujork tajms” navodi da je Hejlijeva tokom Trampove predizborne kampanje oštro kritikovala njegovo ponašanje i upozoravala kako bi ono moglo da se odrazi na američku diplomatiju, čak sugerišući da bi njegova tendencija da se istresa na kritičare mogla da uzrokuje rat.